Балҡыштарға бай ғүмер\n(Роберт Байымовтың тыуыуына 75 йыл)\nБашҡорт әҙәбиәте ғилеме формалашыуға тос өлөш индергән арҙаҡлы ғалимдарҙың береһе, күренекле прозаик һәм йәмәғәт эшмәкәре, талантлы педагог Роберт Байымовтың тыуыуына 75 йыл тулды... Бынан бер йыл да һигеҙ ай ярым элек уның йөрәге тибеүҙән туҡтаны.\nР. Н. Байымов Ҡырмыҫҡалы районының Үтәгән ауылында колхозсы ғаиләһендә донъяға килә. Тыуған ауылында алтынсы класты тамамлағас, Бөйөк Ватан һуғышында танк ғәскәрҙәре сафында хеҙмәт итеп, ҙур тәжрибә туплаған механизатор атаһының Ҡарлыман МТС-ына эшкә күсерелеүе сәбәпле, Бишауыл-Уңғар башҡорт мәктәбен дүрт йыл йәйәү йөрөп тамамлай. Урта белемле егет үҙ районындағы Иҫке Ҡыйышҡы, Биштәкә ауылдарында өс йыл физиканан, математиканан һабаҡ бирә, шул арала Стәрлетамаҡ уҡытыусылар институтының физика-математика факультетында ситтән тороп бер курсын уңышлы тамамлай. Һалдат хеҙмәтенә ул алыҫҡа, Япон диңгеҙенең ярындағы атаҡлы Находка порты тирәһенә, ебәрелә, урта техник белемле һәм институт студенттарынан төҙөлгән артиллерия полкына эләгә, орудиеларҙың утын махсус приборҙар ярҙамында координациялаусы взводҡа тәғәйенләнә. Ҡушылмаһа ла, һалдат тормошо хаҡында хәрби округ гәзитенә хәбәрнамәләр яҙа башлай, боевой листоктар, стендтар эшләүҙә әүҙемлек күрһәтә. Хеҙмәтен тултырғас, артабанғы ғүмер юлын филология менән бәйләргә ныҡлы ҡарар итеп, 1959 йылдың йәйендә, атай йортона ла ҡайтып тормаҫтан, имтихандар биреү өсөн Башҡорт дәүләт университеты тупһаһына аяҡ баҫа һәм вафатына тиклем ошонда эшләне.\n(Хәсән Назарға 70 йәш)\nҒүмер уҙған һайын ижад донъяһына килгән саҡтарыбыҙ, бигерәк тә алтмышынсы йылдар хәҙер йышыраҡ хәтергә килә, һағындырып иҫкә төшә. Башҡорт әҙәбиәтенең гөрләп үҫкән алтын дәүерҙәре! Ошо осорҙа Баязит Бикбайҙар, Сәләх Кулибайҙар, уларҙан да олораҡ шағирҙарыбыҙ үҙҙәренең яңы сифаттары менән асылды, аҡһаҡалдар йәшәрҙе. Яугир шағирҙар ырамлы эшләне. Мостай Кәрим ижады тотош Союз күләмендә, хатта сит илдәрҙә лә нығыраҡ таныла барҙы. Рәми Ғариповтар, Рафаэль Сафиндар быуыны донъяны шаулатты, дәррәү алҡыштар яуланы. Һәҙиә Дәүләтшинаның “Ырғыҙ” романы донъя күргәндән һуң әҙип һүҙенә талап артты, прозабыҙ яңы үҫеш кимәленә күтәрелде. Балалар әҙәбиәтенең айырым үрнәктәре бик күп телдәргә тәржемә ителде. Башҡорт драматургтарының әҫәрҙәре республиканан ситтә лә йышыраҡ ҡуйыла башланы. Башҡорт әҙәбиәт ғилеме милли һүҙ сәнғәтенең ҡатмарлы тарихын, уның хәҙерге эҙләнеүҙәрен һәм асыштарын киң ҡараш, төплө фекер, ысын эстетик зауыҡ менән байҡарлыҡ юғарылыҡҡа күтәрелде, тулы мәғәнәһендә фән булып өлгөрҙө.\nБашҡорттоң баллы һүҙе\n(Зәйнәб Биишева әҫәрҙәрендә тел байлығы)\nЯҙма әҙәби тел барлыҡҡа килгәнсе үк әле, төрки телдә һөйләшкән бик боронғо ҡәүемдәр «тел ярышы» мәжлесе үткәрә торған булғандар. Әйтәйек, бер тәүзуғ (тема) буйынса күптәр һөйләй. Телмәр матур ҙа, мәғәнәле лә, сәнғәтле лә булһын. Кешенең аң-аҡыл алтыны, хис-тойғо көмөшө, эске донъяһы, фекер йөрөтөү ҡеүәте, рухи йөҙө, йөрәк ялҡыны көсө, күңел шәфәкәтлелеге шунда асыҡлана. Әлбиттә, әҙәм балаһын ваҡыт-ваҡыт һандуғас итә торған моң да ҡатнаша. Тамырҙаш, ҡәрҙәш, фекерҙәш, арҡадаш булмаған телдәрҙә лә моң уртаҡлығы бар. Был хосусиәт күрше булып йәшәгән боронғо чиндар (хәҙерге ҡытайлылар) менән төрки телдә һөйләшкән һундарҙа күҙәтелә. Уларға корея халҡы моңо ла килеп ҡушыла. Бер ни ҡәҙәр япондыҡы ла.\n«Ярамай». Ошо һүҙ менән кисен йоҡоға ятып, таң беленеү менән уянып китә Лирка. «Ярамай...» Ҡураныс, шау һөйәк ҡыҙыҡай эргәһендә ҡолас ташлап иҙрәгән һөйәренә шыпыртын ғына күҙ атты ла, төҫө ҡоҫҡан йоҡа зәңгәрһыу халатын эләктереп, урынынан ҡалҡынды. «Ярамай». Мең төрлө уйҙарҙың бөгөн дә ябырылыуынан тәҡәте ҡороған Лирка, бүлмә ишеген шым ябырға тырышып, кухняға үтте.\nКөҙ мәлендә килеп инә муллыҡ, һиллек.\nСағыу йәмдең, гүзәллектең булмай сиге.\nТик күңелде биләп ала сәйер һағыш.\nӘйтерһең, көҙ – ул ни бары алтын ситлек.


Башҡортостандан сыҡҡан Рәсәй геройҙары тураһында “Рәсәй геройҙары – беҙҙең замандың батырҙары” тип аталған китап донъя күрҙе | ГТРК «Башкортостан» — Новости Уфы и РБ\nБашҡортостандан сыҡҡан Рәсәй геройҙары тураһында “Рәсәй геройҙары – беҙҙең замандың батырҙары” тип аталған китап донъя күрҙе\n06 декабря 2016 — 15:34 ГТРК «Башкортостан»\nБашҡортостандан сыҡҡан Рәсәй геройҙары тураһында “Рәсәй геройҙары – беҙҙең замандың батырҙары” тип аталған китап донъя күрҙе.\nРеспубликаның Хәрби Дан музейында китаптың исем туйы үтте. Сарала Рәсәй Геройҙары, йәмәғәт ойошмалары, уҡыусылар ҡатнашты. Документаль-публицистик очерктар йыйылмаһы Башҡортостан хөкүмәте ярҙамында “Диңгеҙ йыйылышы” төбәк йәмәғәт ойошмаһы тәҡдиме менән нәшер ителгән. Баҫма әлегә мең дана иҫәпләнә. Артабан күпләп баҫтырыу һәм республиканың барлыҡ мәктәптәренә һәм йәмәғәт учрежденияларына бушлай таратыу күҙаллана.Китап авторы Евгений Смирнов, һауа-десант ғәскәрҙәре ветераны, үҙе лә Рәсәй геройҙарының күбеһе кеүек оҙаҡ йылдар Чечняла, Владикавказда хеҙмәт иткән. “Беҙҙең илдә, республикала батырҙар булды, бар һәм буласаҡ. Тап шуның менән беҙҙең халыҡ, беҙҙең дәүләт көслө”, тип яҙа автор. Илдең башҡа субъекттары менән сағыштырғанда, тап Башҡортостанда тыуған йәки йәшәгән ҡаһармандарҙың иң күбе Рәсәй геройы исемен алған. Был яугирҙарҙың тормош юлы, уларҙың ҡаһарманлыҡтары йәш быуынға үрнәк булып тора. Шуға ла яңы китап уҡыусылар өсөн мәғлүмәт сығанағы, ә батырҙарҙың яҡындары өсөн ҡәҙерле иҫтәлек.


Беҙ беренсе! | ГТРК «Башкортостан» — Новости Уфы и РБ\n29 мая 2019 — 18:43 ГТРК «Башкортостан»\nТелевизион һәм радиотапшырыуҙар әҙерләүселәрҙең милли ассоциацияһы “Яндекс. Эфир” сервисында төбәк телеканалдарының рейтингын иғлан итте. Унда Башҡортостан24 телеканалы иң алдынғы урынға сыҡты. Был Башҡортостан дәүләт телевидение һәм радиотапшырыуҙар компанияһының ғына түгел, беҙҙең республиканың ҙур уңышы. Сөнки быға тиклем башҡорт милли телеканалы федераль кимәлгә сыҡҡаны юҡ ине. Кәртә-ҡура, йорт мәшәҡәттәре. Ауылда эш тауыҡ сүпләһә лә бөтөрлөк түгел, ти Гөлемеш Ҡыуатова. Саҡ ҡына буш ваҡыты булыу менән ул телевизорын тоҡандыра. Ә бармаҡтар ғәҙәти төймәне баҫа.юлын яңы башлаған ғына, ә әле республиканың халыҡ артистары менән спектаклдәр, документаль фильмдар. Башҡортостан телевидениеһының ошо аҡлы-ҡаралы шедеврҙары һәм шулай уҡ иң тәүге төҫлө фильмдары бөгөн Башҡортостан 24 каналының төп үҙенсәлеге. Улар меңләгән саҡырым оҙонлоғондағы пленкаларҙа ҡәҙерләп һаҡлана, һәм хәҙер инде цифралы форматта эфирға сыға.\nКаналдың етәксеһе Рәмзит Абуляев һәм режиссеры Розалия Рамаҙанова тапшырыуҙар теҙмәһен бер аҙна алдан әҙерләп ҡуя. Алдағы көндәрҙә үтәсәк мөһим сараларға ла урын бүлеү мөһим. Әлеге ваҡытта Рамаҙан айы һәм Халыҡ-ара балаларҙы яҡлау көнөнә арналған тапшырыуҙар әҙерләнә.\nБашҡортостан.24 каналы 2016 йылда эшләй башланы һәм Башҡортостан дәүләт телерадиокомпанияһында эфирға сыҡҡан бөтә тапшрыуҙарҙы тура эфирҙа күрһәтә барҙы. Башҡорт һәм рус телендә хәбәрҙәр булһынмы ул, мәҙәниәт яңылыҡтары, хоҡуҡи программа, мобиль репортер һәм онлайн хәбәрсе, радиотапшырыуҙарҙың видеоэфирымы һәм башҡа тапшырыуҙар булһынмы- улар милли телевидение әҙерләгән продукт булараҡ федераль кимәлдә баһа алды. Каналдың тғы ла бер матур үҙенсәлеге бар – ул үҙ тапшырыуҙары. Мәҫәлән, Ғәлимйән Ибәтуллиндың Сәйәхәтсе һуҡмағы тамашасыларҙы ҡайҙа ғына алып китмәй. Телевизор ҡараусылар үҙҙәре үк темалар тәҡдим итә. Тапшырыу Бөтә Рәсәй бәйгеһендә беренсе урынды яуланы. Ә сәнғәт һәм ижад донъяһына тамашасыларҙы республиканың халыҡ артисы Фирҙәт Ғәлиев һәм Рәсәйҙең атҡаҙанған мәҙәниәт хеҙмәткәре Флүрә Мурзина саҡыра. Ретро+ тапшырыуында күренекле актерҙар, сәнғәт әһелдәре менән элекке спектаклдәр, фильмдар тураһында әңгәмә тәҡдим итә улар. Ә был бөтөнләй әр яңы проект – Матур башҡорт теле. Алып барыусы Гөлназ Йосопова һәм Юлиә Краснова тел үҙенсәлектәрен өйрәнәләр. Башҡортостан 24-*те Смарт ТВ функцияһы булған телевизорҙарҙа, смартфон һәм планшет ҡушымталары аша, кабель телевидениеһы селтәрҙәрендә, ә 2018-ҙең сентябренән Яндекс-эфир сервисы аша ҡарарға була. Һуңғыһында тамашасылар һаны ай һайын арта.\nБашҡортостан 24 Бөтә Рәсәй дәүләт теле һәм радиотапшырыуҙар каналының төбәк департаменты ярҙамы менән уңыш ҡаҙана. Республика тормошонда булған һуңғы ваҡиғаларҙың да каналда эҫеләй килеш күрһәтелә барыуы- телевизор ҡараусыларҙың ихтияжына яуап бирә һәм ҡыҙыҡһыныу уята. Лилиә Әхмәтова Төркиәлә 20 йылдан ашыу йәшәй. Әммә тыуған ерҙә йылдар буйына барлыҡҡа килгән ғәҙәте буйынса һәр көнөн яңылыҡтар менән танышыуҙан башлай. Ә бындай осраҡта Башҡортостан 24-те донъяның һәр нөктәһендә ҡарай алыу бик мөһим һәм мәртәбәле.


Башҡортостанда гидротехник ҡоролмалар яҙғы ташҡынға әҙер - GTRK.TV — Новости Уфы и РБ\n29 марта 2017 — 16:08 ГТРК «Башкортостан»\nБашҡортостанда гидротехник ҡоролмалар яҙғы ташҡынға әҙер.\nЙомағужа һыуһаҡлағысында үткән махсус күнекмәләр төрлө хеҙмәттәрҙең оло һыуҙы ҡаршы алыуға тулыһынса әҙер булыуын күрһәтте. Күнекмә сценарийы буйынса һыуһаҡлағысҡа ағастар һәм бүрәнәләр ағып килеп тығылған. Улар гидротехник ҡоролмаға һәм йылға буйында урынлашҡан ауылдарға хәүеф менән янай. Ошоға бәйле иң беренсе яҡын урынлашҡан биләмәләрҙе һәм барлыҡ хеҙмәттәрҙе иҫкәртәләр. Һыуҙағы сүп-сарҙы таҙартыу өсөн экскаваторҙар, йөк машиналары һәм кәмәләр йәлеп ителә. Бынан тыш, ағастарҙы йыя торған понтондар ҡулланыла. Әле Йомағужа һыуһаҡлағысында 43 миллион кубометр һыу бар. Ташҡын ваҡытында ул 809 миллион кубометрға тиклем һыу туплай ала. Әгәр ташҡын көслө булһа, һыу ҡоҙоҡтарға тиклем етәсәк.Бында оло һыуҙы ҡаршыларға тулыһынса әҙерҙәр.Һыуһаҡлағыста һыуҙы ташлау өсөн бер нисә ҡоролма бар. Уларҙың береһе йыйылған сүп-сар менән дә эш итә. Бында ташҡын алдынан төҙөкләндереү эштәре атҡарыла. Түбәнге Бикҡужа биләмәһендә 50 йылдан ашыу көслө ташҡынды күргәндәре юҡ. Урындағы халыҡ Йомағужа һыуһаҡлағысы артабан да оҙаҡ йылдар уңышлы эшләр тип ышана.Тикшереү һөҙөмтәләре буйынса Йомағужа һыуһаҡлағысы оло һыуҙа ҡаршыларға әҙер. Белгестәр әйтеүенсә, апрелдең икенсе яртыһында бында һыу иң юғары кимәлгә етәсәк.


Хәбәрҙәр: Урта диңгеҙ аша ҡышҡы юл: хәүеф– ҙурыраҡ, хаҡтар– түбәнерәк.\nУрта диңгеҙ аша ҡышҡы юл: хәүеф– ҙурыраҡ, хаҡтар– түбәнерәк.\nЭгей диңгеҙе буйындағы Чанаҡҡала янындағы Айваджик ауылы эргәһендә 40 мигрант һәләк булған, ә 75 кешене төрөк яр буйы һағы ҡотҡара алған. Бик күп ҡасаҡтар тейәлгән кәмә Грецияның Лесбос утрауына юл тотҡан булған, әммә шторм арҡаһында, ярҙам алыҫ та китеп өлгөрмәй батҡан. Төркиә властары мәғлүмәттәре буйынса, 17 метрлыҡ карапҡа 120 кеше тейәлгән – күбеһе сығышы менән Афғанстан, Сүриә һәм Мьянманан. Ҡотҡарылғандарҙың байтағы, һалҡын тейеп, хәстәханаға эләккән.\n“Мин быны эшләмәнем! Ант итеп әйтәм: мин быны эшләмәнем!-ти властар тарафынан мигранттарҙы законһыҙ рәүештә ташыуҙа ғәйепләнгән ҡасаҡ.-Кәмәлә минең 6 туғаным. Мин үҙем бында Германияға эләгер өсөн килдем.”\nҒинуар айында ғына, ҡасаҡтар эше буйынса БМО комитеты мәғлүмәттәре буйынса, Европаға юл тоторға ниәтләп, Урта диңгеҙҙе 55 мең мигрант йөҙөп сыҡҡан, 244-е һәләк булған. Һауа торошоноң насар булыуы хәүефте арттыра, әммә ташыу хаҡын кәметә.\nИталия яр буйы һағы асыҡ диңгеҙҙә, 30 мигрантты ҡотҡарып, Грецияның Самос һәм Кос утрауҙарына алып килгән. Тулҡын 15 кешене ҡаяларға сығарып ташлаған, уларҙы ла ҡотҡарып, утрауҙарға килтергәндәр.\nИке көн элек Самос утрауы янында, карап һәләкәткә осрап, кәм тигәндә, 24 мигрант һәләк булған, уларҙың унаһы– балалар. Ҡотҡарыу операцияһы бер нисә тәүлек дауам иткән.


Башҡортостанға килгән һайын үҙем өсөн ҡәҙерле асыштарға, табыштарға юлығам » "Йәшлек" гәзите\nГазета "Йәшлек" » Новости » Тарих » Башҡортостанға килгән һайын үҙем өсөн ҡәҙерле асыштарға, табыштарға юлығам\nОшо көндәрҙә бөйөк Зәки Вәлидиҙең ҡыҙы Иҫәнбикә Туған атаһы эҙҙәре буйлап, Учалыға килеп ҡайтты. Әхмәтзәки Вәлиди тураһында әллә күпме уҡыһам да, бөйөклөгөн аҡылым менән таныһам да, ул алыҫтағы ят бер йондоҙ кеүек ҡала бирҙе, исеме бер ҡасан йөрәкте елкендермәне. Ә шулай ҙа уның ҡыҙы Иҫәнбикә Туған Учалыға килә тигән хәбәрҙе ишеткәс, оло тулҡынланыу хисен кисерҙем: танылған ғалим, сәйәсмән, башҡортом тип йән атҡан Вәлидиҙең балаһы ниндәйерәк холоҡло кеше икән? Фән өлкәһендә үрҙәр яулаған профессормын, тип ханым танауын күккә сөйөп йөрөмәҫме? Ҡунаҡ ҡаршылағанда берәй әтнәкә килеп сыҡҡан хәлдә ризаһыҙлыҡ күрһәтмәҫме? Башымда ҡайнаған ошо һәм башҡа һорауҙар Иҫәнбикә апайҙы күреү менән юҡҡа сыҡты − Әхмәтзәки Вәлидиҙең ҡыҙы иҫ киткес мөләйем, илтифатлы, аралашыуҙа ябай ине. Ике көн уның менән аралашҡандан һуң халҡыбыҙҙың данлы улы Әхмәтзәки Вәлиди миңә үҙ туғанымдай яҡынға әйләнде, яҙмышы яңынан күҙ алдымдан үтеп, күңелемдең аҫтын-өҫкә килтерҙе. Һәр кемде иғтибар менән тыңлаған, һорауҙарға мөмкин тиклем тулыраҡ яуапларға тырышҡан, ирендәренән йылмайыу өҙөлмәгән Иҫәнбикә апай күптәнге таныш кеүек күренде. Беҙҙең районға килеүенең маҡсатын, атайым йөрөгән юлдарҙан үткем килә, тип аңлатты: «Әүәл атайым яҙған китаптарҙы баҫыуға әҙерләгәндә, ауыл, кеше исемдәренә тап булдым, ә хәҙер шул ауылдарҙы, атайым белгән кешеләрҙең нәҫелдәрен күрергә насип итте. Китаптан уҡып белгән Ирәмәл, Ирәндекте күреп хайран ҡалдым, ошоғаса ишетеп кенә белгән «Ҡуңыр буға» ҡобайырындағы ерҙәрҙе күрҙем».\nҠалабыҙҙың, комбинаттың тормошо менән танышҡандан һуң, Иҫәнбикә ханым Туңғатар ауылына юлланды. Сәфәрендә элекке мәҙәниәт министры Тәлғәт Сәғитов, район башҡорттары ҡоролтайының башҡарма комитеты рәйесе Әҙһәм Махийәнов, тарихсы-крайҙы өйрәнеүсе Спартак Ильясов, указлы мулла Сәғитйән Ибраһимов оҙатып йөрөнө.\nИҫәнбикә апай иң тәүҙә Туңғатарҙағы бер иҫке өйгә инде. Туҡһан биш йыл элек төҙөлгән йорт һаман да ныҡ күренә, биҙәктәре ла һаҡланған. 1918 йылдың майында Зәки Вәлиди Хәким мулланың ошо өйөндә туҡтап, ҡунып сыға. Йорттоң хәҙерге хужалары Мәрйәм Мөҙәрис ҡыҙы менән Владимир Николаевич Колодий ҡунаҡсыллыҡ өлгөһөн күрһәтеп, ҡунаҡтарҙы ихлас ҡаршыланы.\n− Беҙ бында элек контора урынлашҡанын ишеткәйнек, әммә Әхмәтзәки Вәлиди кеүек билдәле кешенең йортобоҙҙа булғанын тәүгә ишеттек, − тине Мәрйәм Мөҙәрис ҡыҙы, ҡунаҡтарҙы аш-һыуҙан ауыҙ итергә ҡыҫтай-ҡыҫтай. – Беҙҙең өсөн Иҫәнбикә ханымдың килеүе оло мәртәбә.\n− Сәй сынаяҡ аҫтына түгелгәйне, атайымдың сынаяҡ аҫтына ҡойоп сәй эсеүе иҫкә төштө, − тине Иҫәнбикә Туған. − Төркиәлә бит улай эсмәйҙәр, ә атайымда башҡорттарға хас ошо ғәҙәт ҡалғайны… Ғөмүмән, Башҡортостанға килгән һайын үҙем өсөн бик тә ҡәҙерле булған асыштарға, табыштарға юлығам. Мәҫәлән, бер табында миңә тауыҡ ботон тотторҙолар: «Һинең өлөш». Был турала китаптан уҡығайным һәм миңә рәхәт булып китте.\nСпартак Ильясовтың һөйләүе буйынса, Зәки Вәлиди Туңғатарға 1918 йылдың 8 − 10 майында килә. Ул килгәс, Хәким мулла табын ойоштора. Ҡаршылағы мәсеттә ғибәҙәт ҡылалар. Талха Рәсүлев, буласаҡ ҡайнағаһы, уның менән бергә йөрөй. Әүешкүлгә барғанда ахун Ғайса Рәсүлевтың ҡәбере янында туҡтайҙар.\nДинислам Хәҙисов менән осрашҡас, Шәрипкә китәләр. Әүлиә шишмәһенең һыуын эсеп, Әүешкүлдә һыу инәләр.\nИҫәнбикә ханым да Ғайса Рәсүлев ҡәберенә баш эйҙе, Әүлиә шишмәһенә күтәрелде. Атаһы йоҡлап сыҡҡан йортта ултырғанда, ул йөрөгән юлдарҙан атлағанда күңелендә ниндәй тойғолар ҡайнағанын бер үҙе генә белә. Атайым беҙҙең өсөн атай булып ҡалды, уның бөйөклөгөн һуңынан ғына аңланым, ти ул. Иҫәнбикә һәм Сүбидәй өсөн Зәки Вәлиди балаларын яратҡан, хәстәрлекле, яғымлы атай булған: «Беҙ тыуғанда ул илле йәште уҙғайны, әммә һәр ваҡыт беҙҙең менән бергә уйнарға, аралашырға ваҡыт тапты», − тип бала сағын иҫләп, ҡунағыбыҙ йылмайҙы.\n«Күңелебеҙ ҡайғынан һыҙыла…»\nӘхмәтзәки Вәлидиҙең балалары – икенсе никахтан, Нәзмиә ханымдан. Тәүге ҡатыны Нәфисә Әбйәлил районынан була. Төркиә профессорын тәбрикләп:\n− «Сәғит» − «бәхет» тигәнде аңлата, һәм мин, ысынлап та, бәхетле кешемен − бала саҡтан һөйгән Зәки Вәлидиҙең ҡыҙы менән осрашырға яҙҙы, − тине Сәғитйән Ибраһимов мулла. – Зәйнулла ишандың шәкерте булған ҡартатайым заманында Зәки Вәлидиҙең ғәскәрендә йөрөгән. Ошо ике бөйөк шәхестең туғанлашыуы үҙе бер хикмәт! Әхмәтзәкиҙең тәүге ҡатыны Нәфисә Яҡшымбәтова Зәйнулла ишандың ейәнсәре бит.\nНәфисә Хажмөхәмәт хажи ҡыҙы ире менән бөтә ауырлыҡтарҙы тиң күтәреп, Урта Азияға бара. Шунда тыуған улдарына Күсем ырыуы ханы Ырыҫмөхәмәттең исемен ҡушалар. Тик баланың ғүмере ҡыҫҡа үлсәнә − йәш ярымлыҡ Ырыҫ тапма ауырыуынан вафат була. Баланың ҡәбер ташына «Ырыҫ улым иҫтәлегенә» тигән яҙыу аҫтына атаһының теләге буйынса шағир Мушфиктың һүҙҙәре яҙыла: «Күңелебеҙ ҡайғынан һыҙыла, һин юғалғанһың да, бына-бына табылырһың кеүек... Түҙә алмаҫлыҡ ҡайғынан йөҙҙәребеҙҙе ҡанлы күҙ йәштәре менән йыуабыҙ».\nНәфисә икенсегә ауырлы булыу сәбәпле, ире менән сит илгә сыға алмай, Урта Азияла тороп ҡала. Уларҙың юлдары ғүмерлеккә айырыла. Вәлиди ҡатыны өсөн өҙгөләнә, уны сит илгә сығарыуҙарын һорап, Ленинға, Сталинға, башҡаларға хат яҙа, илселектәр аша мөрәжәғәт итә. Ләкин барыһы ла бушҡа... Нәфисә Советтар Союзында тороп ҡала, михнәттәр сигеп ғүмер итә, «халыҡ дошманы ҡатыны», хажи ҡыҙы мөһөрө яҙмышын ҡараға буяй.\nИҫәнбикә ханым бала саҡтан атаһының Ватанын һағынып, ҡурайҙа уйнап моңланғанын, «Илсе Ғайса» йырын йырлағанын ишетеп үҫә.\nИҫемә төшә тыуған илгенәм…\n− Иң ауыр, һағышлы ваҡыттарында атайым, улар миңә Урал тауҙарын хәтерләтә, тип Болу тауҙарына барыр, беҙҙе лә үҙе менән алыр ине, − тип хәтирәһе менән бүлеште Учалы ҡунағы. − Бер аҙ ситтәрәк ултырып, ҡурайҙа һыҙҙырып уйнар ҙа, башҡорт халыҡ йырҙарын йырлап, һағышын баҫыр ине. Әсәйем һөйләүенсә, ата-әсәһенең, туғандарының үҙе арҡаһында язаланыуы, һөргөнгә һөрөлөүе тураһындағы хәбәрҙе ишеткәс, ул түгелеп илаған...\nӘхмәтзәки Вәлиди 1940 йылда, Нәфисәһен сит илгә сығарырҙарына өмөтө бөтөнләй өҙөлгәс, үҙенең аспиранткаһы Нәзмиәгә өйләнә. Донъяға килгән ҡыҙҙарына Иҫәнбикә тип исем ҡушалар. Улдарын күренекле монгол полководецы иҫтәлегенә Сүбидәй тип атайҙар. Вәлидиҙең балалары фән юлынан китә: Иҫәнбикә Туған – билдәле тарихсы, профессор, Төркиәнең Фәндәр академияһы ағзаһы, Сүбидәй – иҡтисад фәндәре докторы. Атаһы кеүек, Иҫәнбикә ханым күп телдәрҙе белә: төрөк теленән тыш, немец, инглиз телдәрен һыуҙай эсә, ҡытай, фарсы, монгол телдәрендә лекциялар уҡый, һәм әлбиттә, башҡорт телендә һөйләшә. Уның ҡыҙы Сара Арыджанлы ла ғалим. Сара Америкала йәшәй, медицина тарихын өйрәнә, докторлыҡ диссертацияһын яҡларға әҙерләнә. Был турала Иҫәнбикә Туған эске тыйнаҡ ғорурлыҡ менән Туңғатар мәктәбендәге осрашыуҙа һөйләне. Ауыл китапханаһы мөдире Зөһрә Рустанованың, Зәки Вәлидиҙең беҙгә килеп етмәгән китаптары, бәлки, барҙыр, тигән һорауына, атайымдың төрөк, француз һәм башҡа телдәрҙә яҙылған китаптары күп, айырыуса ғалимдар өсөн яҙылған хеҙмәттәре байтаҡ, уларҙы яйлап төҙөйөм, тәржемә итәм, был күп ваҡытты ала, шулай ҙа уларҙы сығарырға тырышырмын, тип яуапланы: «Иншалла, улар һеҙгә лә килеп етер».\nБай тарихлы белем усағындағы осрашыуҙан һуң Хәмзә Ғиззәтуллин ҡунаҡ өсөн «Һандуғас» йырын башҡарҙы, әммә күңелдә ниңәлер «Илсе Ғайса» йыры сыңланы, әйтерһең дә, Иҫәнбикә Туған менән бергә атаһының рухы беҙҙең яҡтарға ҡайтып әйләнде:\nКүңелдәрем тыуған илемдә…\nСығыу ваҡыты 2-07-2011, 17:33 | Ҡаранылар: 2010\nӘхмәтзәки маршрутын асайыҡ


«Киске Өфө» гәзитенең сайты - РОБОТТАН ҠАЛЫШМАҪҠА... - 2022 - Мәҡәләләр\nРэймонд Курцвейл - билдәле Америка ғалимы һәм футуролог. Ул үҙенең фән, техника, яһалма интеллект һәм кеше ғүмерен оҙайтыу өлкәһендәге тормошҡа ашыусан күрәҙәләре менән дан алған. Мәҫәлән, 1980 йылдарҙа Интернет селтәре барлыҡҡа киләсәген, 1996 йылда шахмат буйынса донъя чемпионы компьютерҙан еңеләсәген, 2000 йылдарҙа ДНК шифрҙары серҙәре асыласағын алдан әйтә. Рэй Курцвейл 1999 йылда АҠШ президенты Билл Клинтон ҡулынан технология өлкәһендәге иң оло бүләк - Технологиялар милли медален ала. Бынан тыш, уны Американың өс президенты ун ике докторлыҡ дәрәжәһе һәм хөрмәт билдәләренә лайыҡ тип таба. Күптән түгел Рэй Курцвейл Мәскәүҙә үткәрелгән "Глобаль киләсәк 2045" Халыҡ-ара конгресында ҡатнашҡан һәм тормошобоҙҙоң ҡайҙа тәгәрәүе хаҡында һөйләгән.\nФутуролог киләһе йөҙ йыллыҡта кешелек 100 йылға түгел, 20 мең йылға алға китәсәк, тип раҫлай. "Прогресс тиҙлеге йылдан-йыл арта бара. Бер нисә йыл эсендә генә беҙ техника, бәйләнеш, геномдарҙы өйрәнеү буйынса күпме алға киттек. Мәҫәлән, ДНК шифрҙарын асып бөтөү өсөн ун меңләп йыл кәрәк буласаҡ, тип фаразлана ине. Әммә эш ун йыл тирәһе ваҡыт эсендә атҡарылды", - ти Рэй Курцвейл. Ысынлап та, бөгөн ҡулыбыҙҙағы смартфон ярҙамында беҙ бөтә төр мәғлүмәттәрҙе белә алабыҙ. Күп белеү тормошобоҙға яңы һәм юғары технологияларҙы индереүгә булышлыҡ итә. Бынан тыш, Рэй Курцвейл техник прогресс тиҙлеге йыл да арта барасаҡ, тип фаразлай: "Уйлап ҡарағыҙ: XV быуатта Иоганн Гутенберг китап баҫыу станогы уйлап тапҡан. Ул киң ҡулланыла башлаһын өсөн 400 йыл ваҡыт талап ителгән. Ә бына АҠШ, Европа, Рәсәйҙә стационар телефонды уйлап сығарыу һәм киң ҡуллана башлауҙың арауығы 50 йыл ғына тәшкил иткән. Кәрәҙле телефондыҡы - 7 йыл. Социаль селтәрҙәрҙеке - 3 йыл. Компьютер техникаһы ла 11 ай һайын яңырып тора. Әлеге ваҡытта минең кеҫәмдә ятҡан смартфон ҡырҡ йыл элек университетта уҡыған сағымда ҡулланған компьютерыма ҡарағанда бер нисә миллиард тапҡыр көслөрәк. Егерме биш йылдан ул йөҙ мең тапҡыр бәләкәйерәк һәм миллиардтар тапҡыр көслөрәк буласаҡ. Бынан тыш, ул кеше тәненә берләштерелгән буласаҡ. Былар фантазия түгел, ысынбарлыҡ", - ти футуролог. Беҙ үҙен-үҙе етештерә алыусы нанотехнологик механизмдар барлыҡҡа килеренә ышанмайбыҙ. Был өлкәләге асыштар бөгөн ниндәй тиҙлек менән үҫешеүен иҫәпкә алғанда, уны күреп өлгөрмәүебеҙ ҙә ихтимал. Әммә Р.Курцвейлдың иҫәпләп сығарыуҙары буйынса техник прогресс темптары ун йыл һайын ике тапҡырға шәбәйә бара. Йөҙ йыллыҡ үҫеш юлын кешелек 25 йыл эсендә үтеп сығасаҡ. Киләһе ун йыл үҙ эсенә егерме йылды, унан һуңғыһы ҡырҡ йылды алып торасаҡ. Шунлыҡтан, XXI быуат егерме меңләп прогресс темпына торошло буласаҡ. Бынан тыш, ғалим фекеренсә, бер йылдан барлыҡ информацион технологияларҙы ярты хаҡ түләп аласаҡбыҙ.\nРэй Курцвейл кеше ғүмеренең оҙайлығы ла шәп темптар менән үҫә барыуын билдәләй. XVIII быуатта ул йылына бер нисә көнгә арта барған, ә XIX быуатта - бер нисә аҙнаға. Хәҙер кеше ғүмере йылына яҡынса 120 көнгә оҙайып бара. Гендар, клонлау, дарыуҙар етештереү, биотехнологик үҙгәртеүҙәр кеүек төрлө асыштарҙы күҙ уңында тотҡанда, ун йылдан кеше ғүмере йылына бер йылға оҙаясаҡ. Ҡартайыу процесын иһә, наномедицина, биотехнология, гендар инженерияһы кеүек юғары технологиялар ярҙамында еңәсәкбеҙ. Смартфондың программаһын үҙгәрткән кеүек, үҙ геномыбыҙҙы тиҙ генә үҙгәртеп тора, үҙебеҙгә яңы программа һалып, төрлө ауырыуҙарҙан һаҡлана аласаҡбыҙ. Шулай уҡ, XXI быуаттың беренсе яртыһында молекуляр роботтар уйлап табылыуы көтөлә, улар кеше организмында йәшәйәсәк һәм ауырыуҙар барлыҡҡа килеүгә юл ҡуймаясаҡ. "Шулай итеп, әгәр ҙә ун йыл тирәһе йәшәп өлгөрһәгеҙ, күпме теләйһең, шунса йәшәү мөмкинлегенә эйә буласаҡһығыҙ", - тип иҫәпләй Рэй Курцвейл.\nЕтештереү өлкәһендә лә бик ҙур үҙгәрештәр көтөлә. Эшләү өсөн кешегә мотлаҡ бер географик нөктәгә бәйле булыу кәрәкмәйәсәк, тулыһынса киберкиңлектә эшләйәсәкбеҙ. Матди милеккә ҡарағанда, интеллектуаль милек етештереү өҫтөн торасаҡ. Шулай уҡ 2040 йыл кешеләре үҙ-ара бик тығыҙ бәйләнгән биологик һәм электрон фекерләүҙе берләштереүсе гибрид булыуы бар. Сөнки кешенең биологик фекерләү тиҙлеге билдәле: кеше бер секунд эсендә 1026 иҫәп сығара ала. Был һан ҡапыл ғына бер нисек тә үҫеп китергә уйламай. Әммә техника интеллектының мөмкинлектәре арта бара. Иҫәпләүҙәр буйынса 2050 йылға 1000 доллар торған компьютер бер миллиард кеше мейеһенә торошло буласаҡ. Шуның өсөн дә XXI быуат урталарында кеше мейеһе һәм машина интеллекты үҙ-ара тығыҙ бәйләнеш тотасаҡ.\nНанотехнологиялар үҫешкән, кешеләр өсөн барлыҡ эштәрҙе лә роботтар башҡарған заманға тиклем йәшәргә күп тә ҡалмаған, Рэймонд Курцвейл фекеренсә. Был осорҙа кешеләргә күп уйларға, күп белергә кәрәк буласаҡ. Кеше хайуандарҙан фекерләү ҡеүәһе менән айырылып торған кеүек, роботтарҙан да шул үҙенсәлеге менән айырылып торор, моғайын. Тимәк, нәҡ фекерләй белеү генә беҙҙе мәғлүмәт биреүсе смартфондан айырып торасаҡ.\nЯҙылған: 11.01.22 | Ҡаралған: 79


Ауыл хужалығы предприятиелары яҙғы басыу эштәрен әҙерлек һыҙығына ҡуя\nСәсеүгә төшөр алдынан төп имтихан‐ техника паркынын , агрегаттарҙын төҙөк булыуы. Ошо көндәрҙә дәүләт техник күҙәтеү органы белгестәре ауыл хужалығы машиналарынын торошон тикшерҙе.\nЯҙғы баҫыу эштәре алдынан ауыл хужалығы машиналарынын торошон тикшереү бик яуаплы сара. Сөнки кырҙағы эштен ырамлы барыуы техниканын төҙөклөгөнә бәйләнгән. Яҙҙын һәр көнө ремонт эштәре өсөн түгел, ә унын һәр минутын файҙаланып сәсеүҙе кыска агротехник вакыттарҙа аткарып сығыу өсөн бирелә. Быны ауыл хужалығында оҙак йылдар эшләгән тракторсы комбайнсылар ҙа якшы анлай. ге техник тикшереү республиканын көньяғындағы ин кеүәтле предприятие Урал арьяғы МТС-ында үтте.\nТехниканын торошо, уны файҙаланыу талаптары йыр һайын арта бара. Тикшереү барышында барыһы ла күҙ унында тотола. Тракторҙын тормозо, яктыртыу, тәҙрә таҙартҡыс ҡоролмалары, медицина аптечкаһынын булыуына тиклем иҫәпкә алына.\nБаймаҡ районынын агросәнәғәт комплексында барлығы 173 берәмек техника иҫәпләнә. Уларҙын техник торошо ошо көнгә ҡәнәғәтләнерлек тип табылды. Республиканын көньяғындағы иң ҡеүәтле ойошма Урал арьяғы МТСнын техника паркы ла яҙғы баҫыу эштәренә әҙер тип иҫәпләнде.


Өфөлә йәшәүсе табип дәүләт наградаһы алды | ГТРК «Башкортостан» — Новости Уфы и РБ\n12 апреля 2021 — 12:54 ГТРК «Башкортостан»\nРәсәй Федерацияһының дәүләт наградаһы – «Һыуҙа батыусыларҙы ҡотҡарған өсөн» миҙалы менән Өфөнөң 18-се һанлы поликлиникаһында эшләүсе йәш табип Азамат Ғиззәтуллин бүләкләнде. Үткән йәй тап ул бәләкәй малайҙы үлемдән ҡотҡара. Төрлө төҫтәге шарҙар һәм бүләкте Азамат Ғиззәтуллин үҙенең бәләкәй дуҫына әҙерләгән. Уларҙың һәр осрашыуы 6 йәшлек Иван өсөн дә, уның ғаиләһе өсөн дә оло шатлыҡ. Иван Русских Азаматты балаларса ихлас ярата. Ә уларҙың танышыуына әле бер йыл да юҡ. 2020 йылдың июль айында тап Азамат Салауат улы оло фажиғәнән бәләкәй Иванды ҡотҡарған. Үткән йылдың июль айында Русских ғаиләһе Ҡараиҙел районында Павлов һыуһаҡлағысында ял итә. Иван атаһы менән кәмәлә йөҙгәндә ҙур тиҙлектә икенсе кәмә килеп бәрелә. Ғәйепле иҫерек хәлдә булған була. Бәләкәй Иван иң күп йәрәхәттәр ала. Иванға ҡатмарлы операция башҡарыла. Һуңынан оҙайлы реабилитация. Тик әле яңы ғына тулы ҡеүәттә Иван балалар баҡсаһына йөрөй башлаған, оҙаҡламай бассейнда ла йөҙөргә өйрәнәсәк.\nОшо фажиғә көнөнән һуң ярҙам иткән кешене Русских ғаиләһе социаль селтәрҙәргә мөрәжәғәт итеп таба. Азамат Ғиззәтуллин дауаханаға килеп Ивандың хәлен белешеп тора, хәҙер улар айырылғыһыҙ дуҫтар. Русских ғаиләһе Азаматтың намыҫлы башҡарған ярҙамы өсөн Рәсәй Президентына хат яҙа һәм үҙ батырын бүләкләргә һорай, яуап оҙаҡ көттөрмәй. Азамат Ғиззәтуллин Рәсәй Федерацияһының дәүләт наградаһы – «Һыуҙа батыусыларҙы ҡотҡарған өсөн» миҙалы менән бүләкләнде. Азамат Ғиззәтулин Һөнәре буйынса табип һәм һыуҙа ла яҡшы йөҙөүсе ул. Үҙенең ярҙамын батырлыҡ, тип иҫәпләмәй, бер-береңә ярҙам итеү һәр кемдең бурысы, ти егет. Ғөмүмән, медицина хеҙмәткәрҙәренең эше көн дә кешегә ярҙам итеү менән бәйле. Азамат Ғиззәтуллин тантаналы бүләкләүҙән һуң эшенә йүгерҙе. Өфөнөң 18-се поликлиникаһында уны пациенттар көтә. Табиптың эш ваҡыты тығыҙ, әммә яңы дуҫтары өсөн ул һәр ваҡыт табырға тырыша. Иван өсөн бергә саф һауала ғына йөрөү ҙә оло шатлыҡ, сөнки ыңғай хис-тойғолар һәм ғаиләнең мөхәббәте, иғтибары бар ғазаптарҙан арындыра, тиҙерәк организмды тергеҙергә ярҙам итә, ти Русскихтар ғаиләһе.


Терһәгең дә һыҙламаҫ!\n17 Декабрь 2020, 18:55\nУйламағанда терһәктәрем һыҙлай башланы. Ҡартлыҡтан тип әйтеп булмай, 50-гә лә етмәгәнмен әле. Ниндәй генә диагноз ҡуйып бөтмәнеләр! Дарыу, укол һ.б. Үләндәр менән дауалаған бер инәйгә барып ҡына кеше булдым...\nУйламағанда терһәктәрем һыҙлай башланы. Ҡартлыҡтан тип әйтеп булмай, 50-гә лә етмәгәнмен әле. Ниндәй генә диагноз ҡуйып бөтмәнеләр! Дарыу, укол һ.б. Үләндәр менән дауалаған бер инәйгә барып ҡына кеше булдым.\n5 аш ҡалағы ваҡланған лавр япрағына 50 мл камфара майын ҡойоп, бер аҙна ҡараңғыла тотабыҙ. Ошоно марляға һеңдереп, ауыртҡан терһәктәрҙә компресс итеп тотабыҙ. Йәки уның менән һыҙлаған терһәктәрҙе көн һайын ыуабыҙ. Терһәктәрҙең һыҙлауын тиҙ баҫа. Минеке өс көндән баҫыла башланы. Шулай уҡ терһәктәргә бал һөртөп, тышына полиэтилен ябыу ҙа, һыҙлауҙы баҫа. Был инәй әйтеүенсә, йәйгеһен терһәктәргә бал һөртөп, өҫтөнә дегәнәк япрағы һалып, өҫтөнән шарф менән урарға кәрәк. Ошондай ысул ун көн эсендә бар һыҙланыуҙарҙы ала икән. Ауыртҡан тубыҡтарға ла килешә.\nТағы бер ысул. 20 г андыҙға ике стакан көмөшкә ҡойорға һәм 14 көн ҡараңғы урында тоторға. Уның менән һыҙлаған урындарҙы һөртөргә йәки компресс яһарға кәрәк.


Йылғалар ҡушылған ерҙә\n16 Апрель 2019, 12:52\nКраснокамалар республиканың 100 йыллығын билдәләне.\nБашҡортостандың ҡала һәм райондарында республикабыҙҙың барлыҡҡа килеүенә 100 йыл тулыуға арналған тантаналар дауам итә. Ағиҙел, Кама һәм Етеҙ Танып йылғалары ҡушылған ерҙә, бай һәм хозур төбәктә урынлашҡан Краснокама районында ла иҫтәлекле датаны ҙурлап билдәләнеләр.\nХеҙмәт алдынғылары, төрлө предприятиелар һәм ойошмалар вәкилдәре, хөрмәтле ветерандар ҡатнашҡан сара “Башҡорт ере” тип аталған үҙенсәлекле музыкаль-хореографик композиция менән асылды. Тәүге һүҙ район хакимиәте башлығы вазифаһын ваҡытлыса башҡарыусы Олег Ғилфановҡа бирелде. Ул, республиканың бер быуатлыҡ тарихына ҡыҫҡаса байҡау яһап, ошо йылдарҙағы уңыш һәм ҡаҙаныштарҙы билдәләне, Башҡортостандың социаль-иҡтисади үҫешенә Краснокама халҡы индергән тос өлөш хаҡында айырып әйтеп үтте.\nБөгөн районда шәхси торлаҡ төҙөлөшө йылдам үҫешә, социаль әһәмиәтле объекттарҙың матди-техник базаһы нығытыла, яңы биҫтәләргә, ауылдарға юлдар төҙөлә, газ, электр, һыу үткәреү планға ярашлы алып барыла.\n– Һуңғы йылдарҙағы эштәрҙе барлап, түбәндәгеләрҙе билдәләп үтергә мөмкин: Яңы Аҡтанышбаш, Шушнур, Кутлинка ауылдарында “зәңгәр яғыулыҡ” селтәре һуҙылды, “Яңы Ҡабан – Сауызбаш – Сауыз” магистраль газ үткәргесе төҙөлдө, – тине үҙенең сығышында Олег Дабир улы.\nБынан тыш, Яңы Ҡайынлыҡ, Яңы Ҡабан, Ҡарый, Әшит ауылдары халҡының эсәр һыу мәсьәләһе ыңғай хәл ителгән, Оло Әмзә, Иҫке Бура, Бурныш ауылдарына илткән юлдар төҙөкләндерелгән.\nРайон үҫешенә ауыл хужалығы хеҙмәтсәндәре лә тос өлөш индерә. Был йәһәттән “Алға” тоҡомсолоҡ заводы”, “Заря”, “Раздолье”, “Восход” хужалыҡтарын билдәләп үтергә кәрәк, улар – ауыл хужалығы продукцияһы етештереүҙә һәр саҡ алдынғылар иҫәбендә. “Ҡарман балыҡсылыҡ хужалығы” һәм “Һабантуй” йәмғиәттәре, эшмәкәрлеген киңәйтеп, яңы ҡаҙаныштарға ынтыла.\nАртабан тәбрик һүҙе менән “Башҡортостан Республикаһы муниципаль берәмектәр советы” ассоциацияһы директоры вазифаһын башҡарыусы Борис Нурисламов сығыш яһаны. Борис Шәрәфғәле улы райондың абруйлы шәхестәренә “Башҡортостан Республикаһының барлыҡҡа килеүенә – 100 йыл” юбилей миҙалын тапшырҙы. Был иҫтәлекле бүләккә ун хеҙмәт ветераны – “1 Май” колхозының элекке рәйесе Индус Бәхтиев, мәғариф ветерандары Рәфис Вәлиев, Зикаф Исламов, Рафаэль Шәйгәрәев, профсоюз лидеры Иван Васюткин, сәнәғәт һәм башҡа тармаҡтарҙа яуаплы вазифа биләгән хеҙмәт ветерандары Фәнүс Исламов, Евгений Осинин, Ленат Фәрхуллин, Нәсим Шөғәйепов, “Маяҡ” хужалығында водитель булып эшләп хаҡлы ялға сыҡҡан Риф Шәйҙуллин лайыҡ булды.\nКраснокама халҡы үҙ-ара дуҫлыҡ һәм берҙәмлекте иң ҙур ҡиммәт тип һанай, сөнки был төбәкте төрлө милләт вәкилдәре үҙ иткән. Йыл һайын бында, Башҡортостанда Славян яҙмаһы һәм мәҙәниәте көндәре барышында, “Никола Вешний” республика фольклор байрамы гөрләп үтә.\nТөбәк халҡы республиканың 100 йыллығын күтәренке кәйеф, киләсәккә өмөт-ышаныс менән ҡаршы алды. Бының өсөн сәбәп етерлек, сөнки һуңғы тиҫтә йылда район бик күп ыңғай үҙгәреш кисерә. Ауылдарҙың социаль йөҙө күркәмләнеүе, халыҡтың йәшәйешенең яҡшырыуы, береһенән-береһе матур йорттар ҡалҡыуы, балалар баҡсалары, мәҙәниәт усаҡтары, юлдар төҙөлөүе лә ошо хаҡта һөйләй.


Урал менән Алтайҙы уртаҡ тарихтан да нығыраҡ нимә берләштерергә мөмкин Баҡһаң, фәнни ҡыҙыҡһыныу икән. Төрлө э тностарҙың уртаҡ башланғысын өйрәнеүсе ике йөҙҙән ашыу белгес ошо көндәрҙә Өфөлә үткән "Урал - Алтай: быуаттар аша киләсәккә" тип аталған икенсе Бөтә Рәсәй ғилми конференцияһы на йыйылды.\nСарала Мәскәү, Новосибирск, Силәбе, Свердлов, Ырымбур\nөлкәләре, Алтай, Башҡортостан, Татарстан, Хакасия, Мордва, Удмурт республикалары, шулай уҡ Ҡаҙағстандан килгән ғалимдар\nҡатнашты. Улар төрки, фин - уғыр, көнсығыш славян, монгол халҡы йәшәүсе Урал - Алтай төбәгендә телдәр, әҙәбиәттәр,\nфольклор һәм мәҙәниәттең формалашыуы, бер - береһенә\nмөнәсәбәтенә арналған һорауҙарҙы ғына түгел, заманса этник\nһәм этносәйәси процестарҙың нисек үтеүен дә тикшерҙе.\nӨфөлә үткән ғилми дискуссия сиктәрендә ҡаралған һорауҙар уралоалтаистикалағы тикшеренеүҙәрҙең көнүҙәк йүнәлештәренә ҡ арағанда күпкә киңерәк булып сыҡты. Бынан тыш республикала Урал - Алтай туғанлығы өлкәһендә тикшеренеүҙәрҙ е дауам итеүсе көслө фән мәктәбенә башланғыс һалыусы күренекле ғалим Йәлил Кейекбаевтың Башҡортостанда йәшәүе\nһәм эшләүе лә ҙур әһәмиәткә эйә. Урал - алтай тел ғилеменә арналған төп ике китаптың авторы ла ул. Был өлкәлә бөгөнгө көндә ирешелгән уңыштар менән йәмәғәтселектең 18 быуат\nтикшереүҙәренә ҡарағанда ла аҙыраҡ таныш булыуы парадокс, тине филология фәндәре докторы, профессор, Рәсәй Фәндәр академияһының Урал - Алтай телдәре бүлеге мөдире Анна Дыбо. Бындай ғилми тәжрибә уртаҡлашыуҙың телдәрҙе, филологик йолаларҙы, милли культураны өйрәнеү, һаҡлау һәм үҫтереүҙә мөһим рлгә эйә булыуы тураһында тарих фәндәре докторы, профессор, Көнсығыш - Ҡаҙағстан университетының Ҡаҙағстан\nтарихы кафедраһы мөдире Советхан Игебаев һөйләне.\nУрал - Алтай төбәгенең уртаҡ генетик йәки тарихи - мәҙәни тамырҙарына эйә булған төрлө төрки этностары - башҡорттар, Себер татарҙары, тувалар, сыуаштар, алтайҙар, Ҡазан татарҙа рының айырым этнографик төркөмдәре үҙ - ара дуҫтарса мөғәмәл әлә йәшәүен күрһәтеүсе дәлил булып тороуын билдәләп үтергә кәрәк. Ошонда уҡ компактлы рәүештә фин - уғыр этносы - коми,\nмордва, удмурт, мариҙарҙың этнографик төркөмө йәшәй. Көнсығыш славян этносы ла төбәктә үҙҙәрен бик яҡшы тоя һәм башҡа этностар менән уртаҡ яҡтары булыуын белә. Телдәрҙең генетик туғанлығы тураһындағы Урал - Алтай гипотезаһы ике быуат ярым элек үк барлыҡа килгән. Күп кенә телдәр ҡасандыр\nуртаҡ тамырҙан сығып, һуңынан айырылған тип иҫәпләргә күнеккәнбеҙ. Мәҫәлән, төрки телдәре лә ингән алтай телдәре б ер боронғо телдән һигеҙ мең йыл элек таралып киткән, тип фар ыз ителә.\nҒалимдар араһында урал - алтай проблемаһына ҡарата төп бәхәстәр был берлек генетикмы, әллә бары тик контактмы тигән\nһорау тирәләй тыуа. Бөгөнгө тикшереүҙәр ике яҡтың да дөрөҫл өккә яҡын булыуын раҫлай. Әммә кемдең кемдән нимә алыуы тураһындағы һорауҙа асыҡлыҡ юҡ, бында тикшереүҙәр тарихи\nберенселек мәсьәләһенә күсә.\nБындай конференциялар тикшеренеү эштәре менән шөғөлләнеүс еләр араһында бәйләнеш булдырыуҙың бик тә мөһим булыуын раҫл ай. Ул ғына ла түгел, уртаҡ экспедициялар, әйтәйек, мәктәп һ әм вуздар өсөн Рәсәйҙә йәшәүсе барлыҡ халыҡтар ҙа һанап үтелгән тарих дәреслектәренең көнүҙәк комплектын булдырыу проектын эксперттар тикшереүе кәрәк. Фән йәмғиәттән айырылы рға тейеш түгел. Удар бер - береһен байыта һәм үҫтерә. Шуға күрә өсөнсө конференция ла үткәреләсәк тип ышаныс менән әйтергә мөмкин, бер нисә төбәктең сараны үҙҙәрендә үткәреү өсөн бәхәсләшеүе уның әһәмиәте тураһында һөйләй. Үҙ эсенә икенсе конференцияның 260 ғилми докладын индергән "Урал - Алтай: быуаттар аша киләсәккә" тип аталған ике томлыҡ йыйынтыҡ тиҙ арала раритетҡа әйләнеүсе аҙ тиражлы ғилми баҫмаларҙың яҙмышын ҡабатламаҫ тип ышанғы килә.


Өфөлә ҡала үҙәгендәге урамдың бер өлөшө ярты йылға ябыла // Йәмғиәт | новости башинформ.рф\n18:23, 26 февраля 2020 Йәмғиәт\n27 февралдә 8 март урамының участкалары өлөшләтә ябыла. Сикләү ярты йыл — 27 авгусҡа тиклем ғәмәлдә була.\nӨфө хакимиәтенең матбуғат хеҙмәте мәғлүмәттәре буйынса, йоп яҡтан Һәҙиә Дәүләтшина бульварынан алып Владивосток урамына тиклемге участкала ике һыҙат буйлап йөрөй торған урын ябыла. Чиновниктар һүҙҙәренсә, эштәр 8 март урамын төҙөкләндереү менән бәйле.\nТеги: юлдарҙы ябыу, хәрәкәтте сикләү, ямғыр канализацияһы


Ҡарҙан тыуған мөғжизә!\nКүгәрсен районының Сирбай ауылында Шәриповтар йорт алдында ҡарҙан матур һындар яһаған.\nОҫта Азат Дауытов һөнәре буйынса механизатор. Һындарҙы төҫлө буяуҙар менән биҙәгән. Ҡарһылыу менән Ҡыш бабай эргәһендә Яңы йылдың төп символы - ҡупшы шыршы ҡуйылған. Бынан тыш, йорт алдын йәнһүрәт геройҙары ла биҙәй. Иң ҙур һындарҙың береһе - акула, киләһе йыл символы Маймыл да бар. Азат Дауытов әйтеүенсә, ул ҡаласыҡты яҡындарына Яңы йылға бүләк итеп төҙөй.


Сибайҙар һәм Иҫке Сибайҙар редакцияға килеп 530 һумға яҙыла ала. Йыллыҡ подписка—990 һум. * Кемдәр гәзиткә яҙыла һәм квитанцияһының күсермәһен редакцияға ебәрә, уларҙы шәп бүләктәр көтә! * Почта аша яҙылыу хаҡы: 6 айға—551 һум 34 тин. Йыллыҡ подписка—1005 һум 48 тин. * Электрон вариантҡа яҙылыу—354 һум, йыллыҡ—606 һум. * 2017 йылға «Атайсал» гәзитенә яҙылыу дауам итә. Ашығығыҙ! 30 декабрҙә Лото-уйын уҙғарыласаҡ. *\nҺеҙҙе ихлас күңелдән иҫтәлекле байрам—Республика көнө менән ҡотлайым!\nБашҡортостан Республикаһының дәүләт суверенитеты тураһында Декларацияға ҡул ҡуйғандан алып үткән ваҡыт тынғыһыҙ эш, дәүләт ҡоролошона һәм иҡтисадты үҫтереүгә бәйле һорауҙарҙы хәл итеү юлдарын эҙләгән осор булды. Ошо йылдар эсендә тотош республикала, һәр ҡалала һәм районда ғәйәт ҙур үҙгәрештәр булып үтте. Бөгөн Башҡортостан бар йәһәттән Рәсәйҙең иң ҡеүәтле ун төбәге исемлегенә инә. Республикала сәнәғәт производствоһының үҫеш темптары ил буйынса уртаса күрһәткестәрҙән күпкә юғарыраҡ. Тулайым төбәк продукцияһы күләме бер триллион ике йөҙ миллиард һумға етте.\nРеспубликала уңайлы инвестицион мөхит булдырыу, эшҡыуарлыҡты үҫтереү йәһәтенән маҡсатлы эштәр алып барыла.\nИҡтисадтағы һиҙелерлек алға китеш халыҡтың йәшәү кимәлен күтәреүгә, йән башына тура килгән уртаса килемде арттырыуға булышлыҡ итә. Көслө социаль сәйәсәт, ижтимағи-сәйәси тотороҡлолоҡ һәм милләт-ара татыулыҡ иртәгәһе көнгә ышаныс өҫтәй, оҙайлы ваҡытҡа иҫәпләнгән уй-маҡсаттарҙы тормошҡа ашырыуға мөмкинселек бирә.\nБеҙ алда торған иң ҡатмарлы бурыстарҙы ла лайыҡлы атҡарасаҡбыҙ, ошо ябай булмаған заманда тормошобоҙҙо тағы ла яҡшыраҡ һәм бәхетлерәк итә аласаҡбыҙ, тип ышанам.\nХөрмәтле яҡташтар! Ошо байрам көнөндә барығыҙға ла бәхет һәм һаулыҡ, етеш тормош һәм именлек, тыныслыҡ һәм берҙәмлек, туған Башҡортостаныбыҙ һәм Бөйөк Рәсәй хаҡына башҡарған барлыҡ изге эштәрегеҙҙә уңыштар теләйем!\nСибай ҡалаһы ҡала округы хакимиәте башлығы.


Радий Хәбиров – Башҡортостан башлығы | ГТРК «Башкортостан» — Новости Уфы и РБ\n20 сентября 2019 — 15:29 ГТРК «Башкортостан»\nҠулланыу иҡтисадынан үҫеш иҡтисадына. Яңы тарихи арауыҡҡа аяҡ баҫҡан республиканың башлығы вазифаһын үтәй башлаған Радий Хәбиров Башҡортостан киләһе биш йылда Рәсәйҙә алдынғы биш төбәк иҫәбендә буласаҡ, тигән етди маҡсат ҡуйҙы. Дәүләт Йыйылышы-Ҡоролтай бинаһына саҡырылғандар тантанаға бер сәғәт алдан йыйыла башланы. Төбәк парламенты һәм Дәүләт Думаһы депутаттары, сенаторҙар, ғалимдар, йәмәғәтселек, сәнғәт һәм спорт вәкилдәре. Башҡортостандың беренсе президенты Мортаза Рәхимов республика киләсәгенә бағлаған өмөттәрен журналистар менән уртаҡлаша. Тантанаға Республиканы 2010 йылдан 18-се йылға тиклем етәкләгән Рөстәм Хәмитов та хәләл ефете менән килде. Йәмәғәт ойошмалары, дини конфессия етәкселәре лә Башҡортостан халҡының күпселеге һайланған башлыҡҡа төбәгән ышанысын белдерә. Республика етәксеһе Дәүләт йыйылышы бинаһына Президенттың Волга буйы федераль округындағы тулы хоҡуҡлы вәкиле Игорь Комаров менән бергә килә. Радий Хәбировтың күтәренке кәйефтә булыуы һәм бер аҙ тулҡынланыуы һиҙелә. Инаугурация ғәмәле, көнэлгәре иғлан ителгәнсә, үтә тантаналы түгел, әммә унда ҡатнашыусылар ваҡиғаның тәрән мәғәнәле, шуға ла иҫтәлекле икәнен таный. Тантана йола буйынса инаугурация символдарына ихтирамдан башлана. Почет ҡарауылы башҡорт һәм рус телдәрендә яҙылған Конституцияны залға индерә. Рәсәй һәм Башҡортостан гимндарын башҡарған оркестр менән Фәрит Иҙрисов дирижерлыҡ итә. 8 сентябрҙә үткән һайлау һөҙөмтәләрен иғлан иткәндән һуң Үҙәк һайлау комиссияһы рәйесе Илона Макаренко Радий Хәбировҡа Башҡортостан башлығы танытмаһын тапшыра. Республика башлығы башҡорт һәм рус телдәрендә тантаналы ант бирә. Рәсәй президентының Волга буйы федераль округындағы тулы хоҡуҡлы вәкиле Игорь Комаров Башҡортостан башлығы алдындағы бурыстарҙы әйтеп ишеттерә. 11 ай дауамында алып барған эшмәкәрлек һөҙөмтәләре буйынса Радий Хәбиров үҙен белдекле хужа һәм лайыҡлы етәксе итеп күрһәтте, тип белдерҙе Игорь Комаров. Байтаҡ күрһәткестәр буйынса Республика Волга буйы округында алдынғылар иҫәбендә. Кеше потенциалы, тормош уңайлыҡтары иҡтисади үҫеш, инвестиция күләме һәм инфракструктура ҡоролошо буйынса Башҡортостан илдә алдынғы урындарға дәғүә итә. Ил президенты Владимир Путин Радий Хәбировҡа Башҡортостан башлығы вазифаһын ваҡытлыса башҡарыуҙы бер йыл самаһы элек йөкмәтте. Ошо арауыҡта республика етәксеһе үҙенең командаһы менән төбәктең киләһе биш йылға үҫеш программаһын бойомға ашыра башланы. Рәсми ант биреү тантанаһынан һуң Радий Хәбиров тәүге Указын иғлан итте. Ул Башҡортостандың 2024 йылғаса үҫеш йүнәлештәрен раҫлай. Документта теүәл һандар, маҡсаттарға өлгәшеүҙең аныҡ сроктары һәм иң мөһим мәсьәләләрҙе хәл итеү юлдары билдәләнгән. Һәр кемгә ҡағылған һәм һәр кемде борсоған Указды Республика башлығы «Үҫештең беренсе биш йыллығы” тип атай. Тантанала ҡатнашыусылар Указды сәмле һәм аныҡ эштәрҙе талап итә, тип баһаланы. Инаугурация тантанаһы ҡунаҡтары оҙаҡ таралышмай торҙо. Тәьҫортаттар уртаҡлашыу, Республика башлығының белдереүҙәре тураһыда әленән-әле фекер алышыу тынмай. Республика хөкүмәте иһә ошо көндән үҙ вәкәләттәрен һала. Яңы министрҙар кабинеты тураһында мәғлүмәт һәм Премьер-министрҙың исеме яҡын арала билдәле булыр, тип көтөлә.


Өфөлә Башҡортостан һәм Татарстан Премьер-министрҙарының эш осрашыуы үтте // Иҡтисад | новости башинформ.рф\n15:14, 1 июля 2011 Иҡтисад\nОсрашыу барышында ике күрше республиканың иҡтисади һәм мәҙәни хеҙмәттәшлеге өлкәһендәге бихисап мәьәләләр тикшерелде.\n— Уҙған аҙнала Ҡазанда Халыҡ-ара ислам бизнесы һәм финанстары саммиты үтте. Тап шул ваҡытта мин Азамат Фәттәх улынан Өфөгә саҡырыу алдым, — тип хәбәр итте Илдар Халиков. — Был визиттар тәү сиратта беҙҙең туғандаш республикаларыбыҙҙың мәҙәни мираҫта ғына түгел, иҡтисади хеҙмәттәшлек перспективаларында ла уртаҡ нәмәһе күп булыуын күрһәтә. Башҡортостан традицион рәүештә ҡеүәтле нефтехимия комплексы менән дан тота. Һәм ул һәр ваҡыт был өлкәлә танылған лидер булды. Бөгөн Ҡазан бар йүнәлеш буйынса Өфө менән был хеҙмәттәшлекте үҫтерергә әҙер.\n— Беҙҙең республикаларҙы иң тығыҙ мөнәсәбәттәр бәйләй, — тине Башҡортостан Хөкүмәте Премьер-министры Азамат Илембәтов. — Беҙгә нефть химияһы сәнәғәтендә генә түгел, машиналар эшләүҙә, агросәнәғәт комплексында ла был бәйләнештәрҙе артабан үҫтерергә кәрәк.\nВизиты дауамында Татарстан Премьер-министры Илдар Халиков сәнәғәт объекттары менән танышты, Өфөнөң иҫтәлекле урындарына экскурсия яһаны, тип хәбәр итә Башҡортостан Хөкүмәтенең матбуғат хеҙмәте.\nТеги: төбәк-ара бәйләнештәр, азамат илембәтов, илдар халиков


Көнгәк батыры - 2019\n5 Ноябрь 2019, 14:37\nҠәҙерле гәзит уҡыусыларыбыҙ! Көҙгө эштәр тамамланыу осоронда районыбыҙҙың аҫыл ир-егеттәре араһында сираттағы конкурсыбыҙҙы иғлан итәбеҙ. “Көнгәк һылыуы” булғас, батыры ла булырға тейештер бит! Конкурста ҡатнашыу шарты бик ябай, уның өсөн фотоғыҙҙы һәм үҙегеҙ тураһында ҡыҫҡаса мәғлүмәтте 8-937-343-1968 телефонына Ватцап аша ебәрегеҙ. Телебеҙгә һөйөү үҫтереү, милләтебеҙҙең киләсәге булырҙай егеттәрҙе күтәреү маҡсатында уҙғарылған конкурста үҙегеҙгә оҡшағанының еңеүен теләһәгеҙ, һылтанма аша үтеп, тауыш бирергә, комментарийҙар яҙырға кәрәк буласаҡ. Иң күп тауыш йыйғаны “Көнгәк батыры” тип иғлан ителә. Еңеүсегә - бүләк! Тәүге конкурсантыбыҙ менән таныштырабыҙ. Ул - Арыҫлан ауылы егете Азамат Суҡбаев.\nҠәҙерле гәзит уҡыусыларыбыҙ! Көҙгө эштәр тамамланыу осоронда районыбыҙҙың аҫыл ир-егеттәре араһында сираттағы конкурсыбыҙҙы иғлан итәбеҙ. “Көнгәк һылыуы” булғас, батыры ла булырға тейештер бит!\nКонкурста ҡатнашыу шарты бик ябай, уның өсөн фотоғыҙҙы һәм үҙегеҙ тураһында ҡыҫҡаса мәғлүмәтте 8-937-343-1968 телефонына Ватцап аша ебәрегеҙ. Телебеҙгә һөйөү үҫтереү, милләтебеҙҙең киләсәге булырҙай егеттәрҙе күтәреү маҡсатында уҙғарылған конкурста үҙегеҙгә оҡшағанының еңеүен теләһәгеҙ, һылтанма аша үтеп, тауыш бирергә, комментарийҙар яҙырға кәрәк буласаҡ. Иң күп тауыш йыйғаны “Көнгәк батыры” тип иғлан ителә. Еңеүсегә - бүләк!\nТәүге конкурсантыбыҙ менән таныштырабыҙ. Ул - Арыҫлан ауылы егете Азамат Суҡбаев. Сәнғәткә ғашиҡ, маһир Азамат ете йәшендә Мәләүез районының “Йыл кешеһе” исеменә лайыҡ була. Ун йәшендә “Байыҡ” бейеү конкурсында - өсөнсө, районда уҙғарылған бейеү, йыр, ҡурай конкурстарында - беренсе урындар, ә быйыл “Салауат йыйыны батыры” республика конкурсында икенсе дәрәжәле дипломға лайыҡ булды. Әйткәндәй, унда ҡатнашыр өсөн махсус уҡтан атырға ла өйрәнә.\nАлып барыусы булараҡ та, артислыҡ оҫталығы ла бар уның. Өс йәшенән сәхнәлә сығыш яһай.\nӘсәһе Нәсимә Суҡбаева әйтеүенсә, ул бик тырыш, ярҙамсыл, өй йыйыштырырға, бәлештәр бешерергә оҫта. Өс йыл дауамында ғәрәп телен өйрәнә, намаҙ уҡый, аҙан әйтә. Дуҫтары уңған, игелекле, кешелекле, асыҡ күңелле Азаматтың был конкурста еңеп сығыуын теләй.


Рәсәйҙә ислам телеканалын булдырыу мәсьәләһе тикшерелә // Сәйәсәт | новости башинформ.рф\nРәсәйҙә ислам телеканалын булдырыу мәсьәләһе тикшерелә\n12:33, 1 марта 2010 Сәйәсәт\nУҙған шәмбе көнө Ҡазанда үткәрелгән һәм Башҡортостан вәкилдәре лә ҡатнашҡан Татарстан мосолмандарының IV съезында Рәсәй Мөфтөйҙәр советы рәйесе Рауил Ғәйнетдин үҙ сығышында Татарстан Президенты Минтимер Шәймиевҡа ислам телеканалы тураһында мәсьәләне хәл итеүҙә ярҙам итеүен һорап мөрәжәғәт итте. Был турала "Татар-информ" мәғлүмәт агентлығы хәбәр итә.\nХәтерегеҙгә төшөрәбеҙ, Рәсәйҙә ислам нигеҙҙәрен аңлатыу алып барылған телеканал булдырыу зарурлығы тураһында күптән түгел Рәсәй Президенты Дмитрий Медведев белдергәйне. Дәүләт башлығы фекеренсә, бындай аңлатыу яҡшы имамдар, белгес-теологтар тарафынан әҙерләнергә тейеш.\nРауил Ғәйнетдин әйтеүенсә, үҙ мосолман телевидениебыҙҙы булдырыу өсөн ваҡыт килеп етте. «Үҙ телевидение һәм радио тапшырыуҙарын ойоштороу – ул беҙҙең конкуренцияға һәләтлелегебеҙ мәсьәләһе, заман рухына тап килеү ул. Шуға күрә үҙгәрештәр иҫ киткес тиҙлек менән барған беҙҙең дәүерҙә мосолман телевидениеһын ойоштороу мәсьәләһен мөмкин тиклем тиҙерәк хәл итергә кәрәк. Шулай итеп, ислам телевидениеһын ойоштороу – ул комплекслы бурыс, уны беҙ бергәләп хәл итергә тейешбеҙ», — тип билдәләне үҙ сығышында ТР мосолмандары Диниә назараты рәйесе Ғосман Исхаков та.\nМинтимер Шәймиев, диндарҙарға радио һәм телевидение аша мөрәжәғәт итеү мөмкинлеге булырға тейеш, тип иҫәпләй. «Беҙ әлегә техник мөмкинлектәрҙе һүлпән файҙаланабыҙ, — тип билдәләне ул. — Был мәсьәләгә аңлап ҡарайҙар икән, инициатива күрһәтергә һәм был мәсьәләне күтәрергә кәрәк. Мосолмандар радио аша беҙҙең тауыштарҙы ишетер һәм телевидениела ғәмәлдәребеҙҙе күрер, тип уйлайым. Хәҙерге заманда шундай техник мөмкинлектәребеҙ була тороп та, уларҙы файҙаланмау – дәүләтебеҙҙең динен тергеҙеү яғынан хилафлыҡ йәки һуңлаған аҙым ул. Был йүнәлештә эшләйәсәкбеҙ», — тине Татарстан Президенты.


Донъя кимәлендә үҙ йөҙө бар » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Башҡорт донъяһы » Донъя кимәлендә үҙ йөҙө бар\nДонъя кимәлендә үҙ йөҙө бар 22.04.2016 // Башҡорт донъяһы\nУнда йәмғеһе 25 кеше ҡатнашты, ғәмәли эшмәкәрлек экскурсиялар, мәҙәни программа менән үрелеп барҙы. Башҡорт Википедияһы эшендә, нигеҙҙә, ололар ҡатнаша, улар Башҡортостандың төрлө төбәктәрендә йәшәй. Әлбиттә, бөгөнгә ирекмәндәрҙе күп тип әйтеп булмай. Шуға ҡарамаҫтан, Башҡорт Википедияһы донъялағы 288 телдә уңышлы эшләп килгән виртуаль энциклопедия киңлектәрендә үҙ урынын тапты – 2005 йылда эш башлап, хәҙер инде башҡортса 36 мең самаһы мәҡәләһе булған интернет-энциклопедияға әүерелде.\nВикипедияның мөһим үҙенсәлектәренең береһе – мәғлүмәтте һәр халыҡтың туған телендә яҙыу һәм уҡыу мөмкинлеге. Бындай ҡараш Ер йөҙөндә һәр кемгә ғилем туплау өсөн тигеҙ мөмкинлек бирә, һәр яңы быуындың икенсе телде өйрәнеүгә тотонолған сығымдарын кәметә. Икенсенән, үҙ телендә башҡа ҡәүемдәрҙең мәҙәниәтен, тарихын, донъяға ҡарашын өйрәнгән кешенең сит телдәрҙе үҙләштереүгә теләге көсәйә. Өсөнсөнән, туған телен ҡулланыу мөмкинлеге сикләнгән халыҡтар өсөн уны ҡулланыу даирәһе киңәйә.\nБашҡорт Википедияһы – шулай уҡ республикабыҙ, милләтебеҙ тураһындағы төрлө мәғлүмәтте Ер шарының башҡа тарафтарында йәшәүселәргә еткереү сығанағы, үҙебеҙҙе донъя кимәленә сығарыуҙың һәм танытыуҙың тағы ла бер юлы.\nБығаса уҙғарылған саралар Башҡорт Википедияһының донъя кимәленә үҙ йөҙө, үҙ ҡиммәттәре менән күтәрелеүен раҫланы ла инде. Мәҫәлән, былтыр Өфөлә уҙғарылған “Вики-һабантуй-2015”тең үҙәгендә Башҡорт дәүләт университеты һәм Рәсәй Фәндәр академияһы Өфө ғилми үҙәгенең Тарих, тел һәм әҙәбиәт институты менән берлектә “Викимедиа РУ” ойошторған “Википедия һәм мәғлүмәти йәмғиәт” тигән темаға халыҡ-ара ғилми-ғәмәли конференция булды. Был мәртәбәле осрашыуҙа Алжир, Израиль, Ҡаҙағстан, Украина һәм Эстония кеүек илдәрҙән, Татарстан, Тыва, Удмурт һәм Саха (Яҡут) республикаларынан ҡунаҡтар ҡатнашты. Ирекмән-википедиясылар үҙ-ара тәжрибә уртаҡлашты, фәнни темаларға лекциялар тыңланы, оҫталыҡ дәрестәрендә ҡатнашты. Ерле телдәге вики-проект үҙенсәлектәренә һәм тәржемә нескәлектәренә арналған “түңәрәк өҫтәл” барыһы өсөн дә күп файҙа бирҙе.\nҺөҙөмтәһе бармы, тип ҡыҙыҡһыныусылар өсөн бер генә миҫал килтереү ҙә етәлер тип уйлайым: вики-һабантуйҙа булып ҡайтҡандан һуң украин википедияһы ирекмәндәре үҙ энциклопедияларын беҙҙең республика хаҡындағы мәғлүмәт менән тулыландырыу маҡсатында “Башҡортостан аҙналығы” марафонын үткәрә. Һөҙөмтәлә төбәккә һәм башҡорт милләтенә арналған 164 яңы мәҡәлә яҙыла йәки украинсаға башҡа телдәрҙән тәржемә ителә.\nӘлеге ваҡытта Башҡорт Википедияһы киң ҡоласлы башҡорт проекттарының бер тармағы булып тора һәм башҡорт мәҙәниәтен, телен, тарихын һаҡлауға үҙ өлөшөн индереп кенә ҡалмай, виртуаль энциклопедияға милли үҙенсәлек өҫтәй, республиканы донъя кимәлендә таныта. Был юлы ла вики-семинарға Санкт-Петербургтан килгән “Викимедиа РУ” хакимы Владимир Медейко, Мәскәүҙән – Владимир Рожков, Саха (Яҡут) республикаһынан Николай Павлов, Ҡазандан – Фәрхәд Фәтҡуллин, Украинанан “Культура и жизнь” гәзитенең баш мөхәррире Евгений Букет менән Башҡорт Википедияһында “башҡортса һөйләшкән” Виктор Семенюк үҙҙәренең тәжрибәһе менән уртаҡлашты.\nИрекмәндәр араһында бер ни тиклем оҫтарғандар менән бер рәттән яңы ҡушылыусылар ҙа булыуға ҡарамаҫтан, шунда уҡ теорияны ғәмәли эш менән нығытып ҡуйыу үҙ һүҙен әйтмәй ҡалманы – семинарҙа һөҙөмтәләр күҙгә күренеп артты. Мәҫәлән, виртуаль энциклопедияның башҡорт бүлегендә һәр Википедияла мотлаҡ булырға тейешле мәҡәләләр исемлеге 18 яҙмаға күбәйҙе йәки улар яҡшыртылды; мотлаҡ булырға тейешле киңәйтелгән исемлектән 38 яңы мәҡәлә әҙерләнде; йәнә 15 яңы мәҡәлә, шулай уҡ бик күп фотоһүрәттәр өҫтәлде; үҙ мәҡәләләрен йәки китаптарын Википедияға урынлаштырырға теләгән ике ижадсы авторлыҡ хоҡуғы алды. Бынан тыш, күп кенә система хәбәрҙәре башҡортсаға тәржемә ителде.\nӘлбиттә, семинар көндәрендә ойошторолған экскурсиялар тәьҫораты барыһының да хәтерендә оҙаҡ һаҡланыр әле. Район үҙәге Малаяҙҙа урынлашҡан Салауат Юлаев музейында википедиясылар тарих төпкөлөнә сәйәхәт итеп, бер аҙ ғына булһа ла, шул осор рухында йәшәне. Витринала быяла аҫтында Башҡортостан яҙыусыларының, шул иҫәптән Салауат Юлаевтың шиғырҙарының украин теленә тәржемәһе тупланған китапты күреп, Евгений Букет түҙмәне, милли батырыбыҙҙың “Уралым” шиғырын туған телендә уҡып ишеттереү теләген белдерҙе. Музей хеҙмәткәрҙәре китапты витринанан алып биргәс, бинала украинса шиғыр яңғыраны. Экскурсовод артынан киткән төркөмдәштәр шунда уҡ кире боролоп килергә мәжбүр булды. “Украин телендә уҡылһа ла, нәҡ башҡортса яңғыраған һымаҡ бит”, – тип аптырауын йәшермәне етәксебеҙ, БашВики хакимы Зөфәр Сәлихов.\nБына бит ул һүҙ көсө, һүҙ ҡөҙрәте! Әгәр асылы тәржемәсе күңеленә бар бөтөнлөгөндә барып етә икән, ниндәй генә телдә уҡығанда ла, ул төп нөсхәһендәге ритмдан, лиризмдан мелодиканан айырылмаясаҡ, ниндәй генә телгә тәржемә ителһә лә, шул милләт вәкиле уны үҙ телендә аңлаясаҡ!\nРайондың иң ҙур ауылы Арҡауылға – Башҡортостандың халыҡ шағиры Рәми Ғариповтың йорт-музейына тип ниәтләп сығып, бер юлы үҙе иҫән саҡта уҡ исеме легендаға әйләнгән Харис Йосоповтың, шулай уҡ урындағы тыуған яҡты өйрәнеү музейҙарында булыу ҙа онотолмаҫ тойғолар ҡалдырҙы.\nРәми Ғарипов музейында ҡунаҡтарҙы төбәк тарихын күп йылдар өйрәнгән ветеран-уҡытыусы Искәндәр Миһранов ҡаршы алып, замандашы хаҡында ҡалыплашҡан һүҙҙәр менән түгел, ә күңеленән сыҡҡан хистәре аша бәйән итте. “Ҡасандыр хеҙмәт юлымды башлағанда, Рәми Ғарипов Арҡауылда комсорг булып эшләй ине, ул миңә оло тормош юлына сығырға характеристика бирҙе, шуға уның хаҡында кешеләргә арымай-талмай һөйләүҙе үҙемдең бурысым тип һанайым”, – тине ул. Хәйер, уның йөкмәткеле сығышынан һәм оло йәштә булыуына ҡарамаҫтан, ҡурайҙа башҡорт халҡының гимны “Урал”ды уйнап, шунан йырлап та ишеттереүе бер кемде лә битараф ҡалдырманы: йорт-музейҙан сыҡҡанда һәр кемдең күҙендә йәш бөртөктәре йылтыраны...\nАрҡауылға сәфәребеҙҙән бер көн алда ғына Украинаның “Мәҙәниәт һәм тормош” гәзитенең баш мөхәррире Евгений Букеттың күңеленә “ойотҡо” һалып, шағирҙың “Туған тел” шиғырын уҡып күрһәткәйнек инде. Был әҫәргә һалынған илһөйәрлек, туған телгә һөйөү уны шул тиклем ныҡ тәьҫирләндерҙе, хатта ул әҫәрҙе бер кис эсендә украин теленә тәржемә итте.\n– Башҡортостандың халыҡ шағиры Рәми Ғариповтың “Туған тел” шиғырын украинсаға тәржемәмде башҡорт коллегаларым да, Украина Яҙыусылар союзы ағзалары ла юғары баһаланы. Быға тиклем шиғыр тәржемә иткәнем юҡ ине, әммә башҡорт һәм украин телдәренең фонетикаһы, ритм темпы шул тиклем оҡшаш булып сыҡты, хатта шиғырға һалынған хис-тойғоно түкмәй-сәсмәй уҡыусыға еткерергә мөмкин, – тине ул һуңынан. Был шиғырҙы мотлаҡ Украина мәктәптәренең уҡыу программаһына индерергә кәрәк, тигән фекерҙәр ҙә яңғыраны. Был йүнәлештә эш алып барыу пландары ла барлыҡҡа килде.\nҒөмүмән, туған телгә һөйөү менән һуғарылған был шиғырҙың украиндарға шулай көслө тәьҫир итеүе юҡҡа түгел: Рәми Ғариповтың хәләл ефете Надежда Васильевна – урыҫ телле украин ҡыҙы, һәр ваҡыт “Туған тел” шиғырын сәхнәләрҙән матур итеп башҡортса һөйләп, тормош юлдашына ғына түгел, уның теленә лә һуңғы һулышынаса тоғро ҡалды.\nВикипедия – һәр кем үҙ телендә мәғлүмәт ала, уны байыта һәм тарата алған ирекле энциклопедия. Шуға ла донъя кимәлендә Википедия ирекмәндәре араһында туған телдәргә ҡарата үҙенә башҡа мөнәсәбәт йәшәй.\nБөгөн глобалләшеү осоронда туған телдәрҙе нисек тә булһа һаҡлап ҡалыу мәсьәләһе көн үҙәгендә торғанда, Википедияның төрлө телдәрҙә киңәйеүе – Интернет селтәре ярҙамында телде генә түгел, мәҙәниәтте, ғөрөф-ғәҙәттәрҙе, тарихты киләсәккә тапшырыуҙың бер һәм, моғайын да, ҡеүәтле ысулы ул. Был йүнәлештә “Башҡорт проекттары” берләшмәһе (әйткәндәй, Башҡорт Википедияһы уның бер тармағы булып тора) әүҙем эшләй, әммә эшмәкәрлек һаман да ирекмәндәр тарафынан ғына алып барыла. Шул уҡ ваҡытта, Украинанан килгән википедиясылар һөйләүенсә, улар махсус һаҡланған тәбиғәт һәйкәлдәренә арналған “Вики Ерҙе ярата” конкурсын башлай. Тиҙҙән ул халыҡ-ара статус ала. Ә инде былтыр фотоконкурстың украин өлөшөн үткәргәндә илдең дәүләт һәм йәмәғәт ойошмалары был башланғысты күтәреп ала һәм бағыусылыҡ ярҙамы күрһәтә. Һөҙөмтәлә еңеүселәрҙең эштәренән торған матур биҙәлешле альбом сығарыла. Был йәһәттән беҙгә лә уйланаһы урын бар...\nӘ Башҡорт Википедияһына килгәндә, һуңғы осорҙа ул һиҙелерлек күтәрелеш кисерә һәм барлыҡ күрһәткестәр буйынса ла донъяла алдынғы урындарҙы яулай бара. “Янғантау-2016” вики-семинарынан һуң уның ТОП-50 исемлегенә инеүе – быға асыҡ миҫал.\nВикипедия – ҡайһы берҙәр уйлағанса, ирекмәндәрҙең буш ваҡыттарын ҡайҙа итергә белмәгәнлектән тапҡан шөғөлө түгел. Ул – республиканы, уның күп милләтле халҡының төрлө яҡлы ҡаҙаныштарын Интернет селтәрендә пропагандалауҙың бер алымы.\nСеминарға сит тарафтарҙан килгән ҡунаҡтар ҙа, ғүмер буйы республикала йәшәп тә “Янғантау” шифаханаһын беренсе тапҡыр күргән беҙҙекеләр ҙә хеҙмәтләндереү кимәленә таң ҡалды. “Викимедиа РУ” директоры Владимир Медейко, эште оҙаҡҡа һуҙмайынса, шифахана етәкселеге менән киләсәктә бында Викимедианың башҡа сараларын уҙғарыу хаҡында килешеүгә өлгәште.\nЛилиә Ҡәйепова от 30.04.2016, 16:45\nРәхмәт, Зәйтүнә! Ғәләмәт шәп яҙғаһың! Семинар бигерәк яҡшы үтте. Әллә күпме нимәгә өйрәнеп ҡайттыҡ. Википедия эшмәкәрлегенә үҙ өлөшөмдө индерә алыуыма мин дә ҡыуанам. Был мәҡәләлә Медейко, Букет, Семенюктарҙың айырым фотоларын биргәндә тағы ла яҡшыраҡ булыр ине. Гәзитте үҙҙәренә лә ебәреп ҡыуандырыр инек...\nМиңһылыу Абдуллина от 08.05.2016, 20:50\nИҫ киткес хәтирәләр һаҡланыр күңел түрендә Викисеминар хаҡында. Ошо изге эшкә яңы ҡушылдым. Яҙмышыма рәхмәтлемен шундай йөкмәткеле эштә ҡатнаша алыуыма. Вики ирекмәне булған кешегә туған телен яратыу кәрәк Яңынан-яңы белемгә ынтылған, ихлас, ныҡышмалы, яуаплы булыр кәрәк. Ҡыуанам, байтаҡ тәржемә эшен тамамланым. Тыуған ауылым Илсекәй тураһындағы мәҡәләмде Вики-китапханаға һалдым. Башҡорт халҡын донъяға танытырға теләүселәр, ҡушылығыҙ БашВикипедия эшенә!


Рәшит Хәйруллин: Президент Мөрәжәғәтнамәһе – эш итеүгә ҡулланма ул // Сәйәсәт | новости башинформ.рф\nРәшит Хәйруллин: Президент Мөрәжәғәтнамәһе – эш итеүгә ҡулланма ул\n13:11, 27 февраля 2010 Сәйәсәт\n«Башҡортостан Президенты Мөрәжәғәтнамәһе – юғары вазифалы кеше менән ҡушылған эш ул. Шуға ла республиканың ҡала һәм район етәкселәре өсөн ул эш итеүгә ҡулланма булып тора», — тип билдәләне «Башинформ» агентлығына үҙенең комментарийында Туймазы районы хакимиәте башлығы Рәшит Хәйруллин.\nУның фекеренсә, Президент менән билдәләнгән стратегик мәсьәләләр – модернизация һәм әүҙем инновацион сәйәсәт Мөрәжәғәтнамәлә бик актуаль яңғырай. Етештерелгән продукция номенклатураһын яңыртыу менән шөғөлләнгән предприятиелар финанс көрсөгө йоғонтоһонан артыҡ зарар күрмәгән. «Ошо мәсьәләләрҙе хәл иткәндә генә иҡтисадҡа алға барырға, бар социаль йөкләмәләрҙе үтәргә мөмкин», — тине Рәшит Хәйруллин.


Радий Хәбиров: «Беҙ дөйөм суммаһы 40 млрд һумдан ашҡан тиҫтәгә яҡын килешеүгә ҡул ҡуйҙыҡ»\n15 февралдә «Сочи-2019» Рәсәй инвестиция форумы майҙанында Башҡортостан Башлығы вазифаһын ваҡытлыса башҡарыусы Радий Хәбиров «асыҡ диалог» форматында журналистарҙың һорауҙарына яуап бирҙе.\nИнвестиция форумында алған тәьҫораттары менән уртаҡлашып, төбәк етәксеһе республика делегацияһы эшен һөҙөмтәле булды тип баһаланы.\n– Мин ысынлап та ҡәнәғәт. Башҡортостан Республикаһы ойошторған майҙансыҡ һөҙөмтәле эшләне, – тине Радий Хәбиров. – Бик күп эшлекле осрашыуҙар үтте. Дөйөм суммаһы 40 млрд һумдан ашыу унға яҡын килешеү һәм протоколдарға ҡул ҡуйылды. Байтаҡ ҡына аналитик осрашыуҙар үткәрҙек. Шуға ла бөгөн беҙ Сочи ҡалаһы менән кәрәкле һәм мөһим эштәр атҡара алдыҡ тигән йылы тойғо менән хушлашасаҡбыҙ.\nБашҡортостан Башлығы вазифаһын ваҡытлыса башҡарыусы Радий Хәбиров форум сиктәрендә төҙөлгән инвестиция килешеүҙәренең күбеһе Агросәнәғәт комплексы тармағына бәйле булды тине. Сәнәғәт, нефть химияһы комплексы өлкәһенә ҡағылған проекттарға килгәндә, мөһим килешеүҙәр 2019 йылдың июнендә Санкт-Петербургта үтәсәк Халыҡ-ара иҡтисад форумында төҙөлөр, тип күҙаллана.\nКиң мәғлүмәт саралары вәкилдәре менән аралашыу барышында Радий Хәбиров республиканың инвестиция мөхитен яҡшыртыу, бизнес алып барыу өсөн тыуҙырылған шарттар, артабан эшҡыуарҙарға ярҙам итеү мөмкинлектәре, форум сиктәрендә дәүләт корпорациялары һәм финанс ойошмалар етәкселәре менән булған һөйләшеүҙәр тураһында ла бәйән итте.


Республика таможняһы тарафынан федераль бюджетҡа 11 миллиард һум аҡса күсерелде // Иҡтисад | новости башинформ.рф\nРеспублика таможняһы тарафынан федераль бюджетҡа 11 миллиард һум аҡса күсерелде\n13:36, 17 декабря 2009 Иҡтисад\nЙыл башынан алып Башҡортостан таможняһы федераль бюджетҡа 11 050 миллион һум таможня түләүҙәре күсерҙе.\nВедомствоның матбуғат хеҙмәтенән хәбәр итеүҙәренсә, был һөҙөмтәгә Башҡортостан предприятиеларының тырышып эшләүе арҡаһында өлгәшелде. Улар, ҡатмарлы иҡтисади шарттарға ҡарамаҫтан, тышҡы иҡтисади эшмәкәрлек алып барыуын һәм үҫтереүен дауам итте.\nРеспубликаның 2009 йылдың ғинуар-ноябрь айҙарындағы тышҡы иҡтисади эшмәкәрлегенең таможня статистикаһына ингән тышҡы сауҙа әйләнеше уҙған йылдың шул уҡ осоро менән сағыштырғанда 38 процентҡа кәмене һәм 2 402 миллион доллар тәшкил итте, шул иҫәптән экспорт — 37%, импорт 40 процентҡа кәмене. Республикала тышҡы иҡтисади эшмәкәрлектә ҡатнашыусылар һаны уҙған йылдың ошо уҡ осоро менән сағыштырғанда 157-гә кәмене һәм 767 тәшкил итте.\nРеспубликаның тышҡы сауҙа географияһы һаҡланды. Төбәк предприятиелары донъяның 94 илендә партнерҙар менән тышҡы иҡтисади бәйләнештәр тотто. Сауҙа операцияларының 70 проценттан ашыуы алыҫ сит илдәргә тура килде. Республикала етештерелгән тауарҙарҙың иң күбе Ҡаҙағстанға, Нидерландтарға, Һиндостанға, Латвияға, Ҡытайға, Финляндияға сығарылды. Украинанан, Германиянан, Ҡытайҙан, Үзбәкстандан тауарҙар индереү өҫтөнлөк итте.


Башҡортостан студенттары Пензала Бөтә Рәсәй универсиадаһында ҡатнаша // Йәмғиәт | новости башинформ.рф\nБашҡортостан студенттары Пензала Бөтә Рәсәй универсиадаһында ҡатнаша\n9:37, 30 июня 2010 Йәмғиәт\nПензала II Бөтә Рәсәй йәйге универсиадаһы бара. Йөҙөү, еңел атлетика, бадминтон һәм самбо кеүек дүрт төрҙәге ярыштар тамамланған да инде.\nБашҡортостан студенттары алты спорт төрөндә ҡатнаша. Өфө дәүләт нефть техник университетының ҡатын-ҡыҙҙар командаһы волейбол буйынса турнирҙа көс һынай, ир-егеттәр волейболында Башҡортостан данын Башҡорт дәүләт аграр университеты командаһы яҡлай.\nБашДУ-ның ир-егеттәр командаһына баскетбол буйынса ярыштарҙа алышырға тура киләсәк.\nПензала йәнә бокс буйынса универсиада ярыштары бара. Башҡортостан исеменән БашДУ спортсыһы Александр Балог сығыш яһай.\n29 июндән 3 июлгә тиклем үтәсәк фехтование буйынса ярыштарҙа республика намыҫын Башҡорт физкультура институты командаһы яҡлай. Ошо уҡ уҡыу йортоноң командаһы 30 июндән 5 июлгә тиклем тхэквондо буйынса ярыштарҙа еңеү өсөн көрәшәсәк.\nБынан тыш, мини-футбол буйынса ярыштарҙа М.Аҡмулла исемендәге БДПУ-ның ҡатын-ҡыҙҙар командаһы ҡатнаша.\nСпортсылар ярыштарға Башҡортостан Республикаһының Йәштәр сәйәсәте, спорт һәм туризм министрлығының финанс ярҙамында йүнәлтелгән.


Стәрлетамаҡта полиция машинаһы Рено Логан менән бәрелешкән | ГТРК «Башкортостан» — Новости Уфы и РБ\nСтәрлетамаҡта полиция машинаһы Рено Логан менән бәрелешкән\n18 февраля 2016 — 15:19\nСтәрлетамаҡта ике урам киҫелешендә махсус сигналдарын ҡабыҙып китеп барыусы полиция машинаһы һәм Рено Логан бәрелешкән. Йәрәхәтләнеүселәр тураһында хәбәр ителмәй. Яҡынса мәғлүмәттәр буйынса, полиция хеҙмәткәрҙәре фажиғә урынына китеп барған. Логан водителе УАЗ машинаһын күрмәй ҡалған. Республика буйынса эске эштәр министрлығынан хәбәр итеүҙәренсә, был хәл ентекләп тикшереләсәк.\nВладимир Путин осматривает российские военные корабли на рейде Кронштадта\nВ Башкирии пенсионеры смогут получать социальные доплаты в беззаявительном порядке\nСпасатели нашли тело 29-летнего мужчины, утонувшего в озере в Башкирии\nВ Башкирии будет упразднен Конституционный суд\nСледком Башкирии проводит доследственную проверку по факту падения дельтаплана, повлекшего смерть пилота\nЗа трудоустройство молодежи работодателям Башкирии предлагается давать налоговые льготы\n1 из 5720\nЭш һәм мәшғүллек буйынса федераль хеҙмәт коронавирустан прививка яһатмаған хеҙмәткәрҙәрҙе эш урындарынан ситләтеү ҡағиҙәләрен билдәләне. Рәсәй яңылыҡтар агентлығының ошо хаҡтағы мәғлүмәтенә ҡарағанда 15 августан эш биреүсе вакцинацияланмаған хеҙмәткәрҙе эш урынына үткәрмәҫкә ҡарар итә ала. ...\nБөгөн Ҡорбан байрамының икенсе көнө\nРеспублика халҡы Ислам диненең оло байрамы - Ҡорбан ғәйетен билдәләне. Барлыҡ мәсеттәрҙә лә Ғәйет намаҙҙары башҡарыла һәм махсус майҙандарҙа ҡорбан салына. Ә Ҡорбан байрамына арналған төп саралар Ләлә мәсетендә үтте. Халҡыбыҙҙың оло байрамдарының береһе-Ҡорбан байрамын республика халҡы йыл да ҙур...\nТыштан ялтырап, эстән ҡалтырап тора\nӨфө ҡалаһының Октябрь проспектыда урынлашҡан биш ҡатлы йорт хужалары торлаҡтың эстән емерелә, түбә таҡталарының ишелеүенә зарлана. Был емерелеп бөтөп барған бүлмәлә Рәмилә 13 йәшлек ейәне менән көн итә. Түбә таҡтаһы ишелеп төшә башлағас, ремонт эшләүҙең дә фәтүәһен күрмәйем, ти ул. Өфөнөң Октябрь...\nИглин районының бер-нисә ауылында халыҡ юлһыҙ интегә\nРәсми мәғлүмәттәр буйынса өс йыл элек юл төҙөкләндерелгән, ремонт эштәренең 13 миллион һумға төшкәне лә билдәле. Ғәмәлдә иһә, башҡаса. Юлдар, киреһенсә, насарайҙы, тип зарлана халыҡ. Был хәлгә район прокуратураһы ла иғтибар итергә мәжбүр. Рузалин Сәйетғәлиев 30 йылдан ашыу Пушкинское...\nӨфөлә торба тишелеү сәбәпле егермегә яҡын йорт һыуһыҙ ҡалған\nӨфөнөң Нижегородка биҫтәһендә торба тишелеү сәбәпле егермегә яҡын йорт һыуһыҙ ҡалған. Һыуүткәргес бер аҙна элек тишелгән. Һыу менән тәьмин итеүсе ойошманан иһә шәхси йорттарҙа йәшәүселәр һыу селтәрен үҙҙәре төҙөгән һәм ҡала ҡарамағына тапшырмаған, тип белдерәләр. Урғылып аҡҡан һыу йорт...\nӨфөлә округтағы иң ҙур вакцинация үҙәге асылды\nСәғәт иртәнге һигеҙҙән киске һигеҙгә тиклем 10 табип бригадаһы көнөнә мең ярымға яҡын прививка яһау маҡсатын бойомға ашыра. Өфөлә Волга буйы федераль округындағы иң ҙур вакцинация үҙәге асылды. Флорида ханым Өфөнөң Черниковка биҫтәһенән “Торатау” Конгресс-Холына иртүк килеп еткән. Бында вакцинация...\nСергей Греков алдынғы уҡыусыларға махсус номиниация булдырырға тәҡдим итте\nӨфө мэры Сергей Греков Берҙәм Дәүләт имтихандарын юғары баллдарға тапшырған уҡыусыларға махсус номиниация булдырырға тәҡдим итте һәм уны быйылдан алып тапшырырға кәрәк, тине. Шулай уҡ Сергей Греков башҡала хакимиәтендә кадрҙарҙың алмашыныуы хаҡында белдерҙе. Быйыл сығарылыш уҡыусыларының 807-...\nРәсәй Йәмәғәт палатаһында һайлауға бәйле түңәрәк өҫтәл ойошторолдо\nДистанцион электрон тауыш биреү Рәсәй халҡының хоҡуҡтарын киңәйтергә, шулай уҡ һайлауҙа күберәк кешенең ҡатнашыуын тәьмин итергә мөмкинлек бирә. Рәсәй Йәмәғәт палатаһы үткәргән түңәрәк өҫтәлдә шундай фекер белдерелде. Осрашыуҙа Рәсәй Үҙәк һайлау комиссияһы, Роскомнадзор, илдең цифрлы үҫеш...\nБашҡортостанда Евразия климат консорциумы ойошторолдо\nУл карбон полигонын булдырыу һәм эшләтеү программаһын тормошҡа ашырыу менән шөғөлләнәсәк. Консорциум Рәсәйҙең фән һәм юғары белем биреү министрлығының пилот проектында ҡатнашыу өсөн тәғәйенләнә. Республика хөкүмәте, мәғариф учреждениелары, фән ойошмалары һәм сәнәғәт предприятиелары ошо турала...\n“Хеҙмәт ҡаһарманлығы ҡалаһы” һәйкәле ҡайҙа ҡуйыласаҡ?\n“Хеҙмәт ҡаһарманлығы ҡалаһы” һәйкәле Дуҫлыҡ монументы янында Ағиҙел йылғаһы ярында урынлаштырыласаҡ. Халыҡтың күпселек тауышы буйынса ошондай ҡарар ҡабул ителгән. “Хеҙмәт ҡаһарманлығы ҡалаһы” тигән почетлы исем биреү тураһындағы закон 2020 йылда ҡабул ителгәйне. Ул Бөйөк Ватан...\nӨфөлё вакцина эшләтеүселёр араһында лотерея уйнатыла башланы\nӨфө ойошмаларында вакцина эшләтеүсе хеҙмәткәрҙәр араһында лотерея уйнатыла башланы. Прививка эшләтеүселәр һаны күбәйҙе, ти предприятие етәкселәре. Эшселәр бындай лотереяға нисек ҡарай? Геофизик приборҙар эшләү предприятиеһында 225 эшсе иҫәпләнә. Шуларҙың 111-е ошо айҙарҙа коронавирустан прививка...\nӨфөлә иң ҙур вакцинация үҙәге асылды\nӨфөлә бөгөн Волга буйы федераль округындағы иң ҙур вакцинация үҙәге асылды. Был хаҡта төбәктә коронавирус инфекцияһы таралыуға юл ҡуймау буйынса оператив штаб ултырышында Сергей Греков хәбәр итте. Әле республикала коронавирустан вакцина яһатыу киң алып барыла. Төбәк «Спутник V», «ЭпиВакКорона» һәм...\nЙыл башынан 19 бала һәләк булған\nРеспубликаның һаулыҡ һаҡлау министрлығы балаларҙың күпләп һәләк булыуына етди борсолоу белдерҙе. Йыл башынан 19 бала һәләк булған. Июлдә генә 11 баланың ғүмере өҙөлгән. Һыуға батыу, бейеклектән ҡолап төшөү һәм юл-транспорт ваҡиғалары-балалар һәләк булыуҙың төп сәбәптәре. Һаулыҡ һаҡлау...


Ярославлдә М. Ғафури исемендәге Башҡорт театрына Федор Волков исемендәге Премияны тапшырҙылар // Мәҙәниәт | новости башинформ.рф\n8:50, 18 сентября 2018 Мәҙәниәт\nӨФӨ, 2018 йыл, 18 сентябрь. /«Башинформ» мәғлүмәт агентлығы, Ләйлә Аралбаева/.\nКисә Федор Волков исемендәге Ярославль драма театры сәхнәһендә XIX Халыҡ-ара Волков фестивале асылды.\nСара сиктәрендә Федор Волков исемендәге Рәсәй Хөкүмәте Премияһын тапшырыу тантанаһы үтте. Быйыл абруйлы премия лауреаттары иҫәбендә – Мәжит Ғафури исемендәге Башҡорт академия драма театры.\nПремияны тапшырыу тантанаһында Башҡорт драма театрының художество етәксеһе Олег Ханов һәм театрҙың директоры Иршат Фәйзуллин ҡатнашты. Башҡорт театры Рәсәйҙең театр сәнғәте үҫешенә өлөш индергәне өсөн Федор Волков исемендәге Рәсәй Хөкүмәте премияһы лауреаты булды. Премия махсус бүләктән, дипломдан һәм 100 мең һум күләмендә аҡсалата бүләктән тора.\nКисә шулай уҡ фестивалде асыуға арналған матбуғат конференцияһы уҙҙы. Унда Башҡорт театрының художество етәксеһе Олег Ханов, «Тирмәкәй» Вологодск өлкә ҡурсаҡ театры директоры Елена Бухарина, Ярославль өлкәһенең Мәҙәниәт департаменты директоры Марина Васильева, XIX Халыҡ-ара Волков фестиваленең башҡарма директоры Татьяна Цветкова ҡатнашты.\n«Башҡорт драма театры коллективы 20 сентябрҙә Ярославлгә юллана. 21 сентябрҙә беҙҙең театр Ярославлдә Гүзәл Яхинаның танылған романы буйынса режиссер Айрат Абушахмановтың донъя шаулатҡан «Зөләйха күҙҙәрен аса» спектаклен уйнай», — тип хәбәр итте театрҙың әҙәбиәт бүлеге мөдире Динара Ҡәйүмова.\nТеги: премиялар, Башҡорт драма театры


Википедия:Рәхим итегеҙ — Башҡорт Википедияһы\nБашҡорт телендәге Википедияға рәхим итегеҙ!!!\nҺәр кем Википедиялағы мәғлүмәттәрҙе сикләүһеҙ ҡуллана һәм тарата ала.\nТеләге булған һәр кемдең мәғлүмәтте тулыландырыу мөмкинлеге бар.\nҺәр кем ирекле рәүештә яңы мәғлүмәт өҫтәй ала.\nУның өсөн кемдәндер рөхсәт һорау кәрәкмәй.\nБында бөтәһе лә тигеҙ хоҡуҡлы.\nКәрәк түгел милләтем тип тамаҡ ярыу,\nКәрәк бары милләт өсөн юлдар ярыу,\nКәрәк бары көн-төн тимәй алға барыу,\nБерләшегеҙ, бөтә донъя башҡорттары!\nРауил Бикбаев. Берләшегеҙ, бөтә донъя башҡорттары.\nТик уҡыусылары тарафынан ғына яҙылған һәм идара ителгән ирекле Википедия энциклопедияһына рәхим итегеҙ!\nБында яҙыусылар берләшмәһе (төркөмө) тигән төшөнсә юҡ.\nБында яҙыу өсөн бер кемдән дә рөхсәт алыу кәрәкмәй.\nҺәр кем, шул иҫәптән һеҙ ҙә, хәҙер үк был бүлектә ҡатнаша ала. Һеҙҙең яңы мәҡәлә булдырырға йәки теләгән бер мәҡәләне үҙгәртергә һәм тулыландырырға хоҡуғығыҙ бар.\n1 Википедияла нимә эшләп була?\n4 Тулыраҡ мәғлүмәттәр өсөн\n5 Шәхси бите\nВикипедияла нимә эшләп була?[вики-тексты үҙгәртергә]\nМәҡәләләрҙе ҡарап сыға һәм ҡыҙыҡһынған темағыҙ буйынса мәҡәлә эҙләй алаһығыҙ.\nЯңы мәҡәлә яҙа алаһығыҙ.\nБулған мәҡәләләрҙе төҙәтә һәм тулыландыра алаһығыҙ.\nБиттәрҙең күренешен яҡшырта алаһығыҙ.\nWikipedia’ның төҙөлөшөн яҡшырта алаһығыҙ.(Категориялар, ҡағиҙәләр, белешмә һәм ярҙам биттәре …)\nБашҡорт телендәге Wikipedia Ҡоролтайында фекерҙәрегеҙ менән уртаҡлаша, һорауҙар бирә, бирелгән һорауҙарға яуап яҙа, тәҡдимдәр һәм тәнҡиттәр ҡалдыра алаһығыҙ.\nБыларҙың бөтәһен дә бер ваҡытта эшләй алаһығыҙ. Тәү башта быға ышаныу ҡыйын, ләкин хәҙер үк һынау урынында бер ниҙәр яҙып ҡарағыҙ һәм ни тиклем еңел булғанын күрәсәкһегеҙ.\nБер мәҡәләне үҙгәртеү бик еңел\nWikipedia’ла иҫтә тотолорға тейешле бер нисә ҡағиҙә бар. Уларҙы ҡағиҙә һәм күрһәтмәләр битендә ҡарай алаһығыҙ. Әммә иң төп принциптарҙы һанап китһәк:\nТарафһыҙ ҡараш: Бер мәҡәлә, бер яҡлы ғына булырға тейеш түгел. Бер хәл йәки ваҡиға төрлө ҡараш менән аңлатылырға, темаға ҡағылышлы һәр фекер белдерелеп үтелергә тейеш.\nАвторлыҡ хоҡуғы: Wikipedia, GNU Free Documentation License эйә. Был рөхсәтнәмә буйынса, һәр кем Wikipedia’нан билдәле шарттарҙы үтәп ирекле рәүештә файҙалана ала. Был сәбәптән, Wikipedia'ға ҡуйыласаҡ мәҡәләләр был турала алынған урынына белдерелеп алынырға тейеш йәки йәмғиәт милке һаналған сығанаҡтарҙы ҡулланыр кәрәк. Бының менән бергә, төрлө сығанаҡтарҙы ҡулланып, уларҙы туплап һәм эшкәртеп бында яҙыу авторлыҡ хоҡуғы проблемаһын килтермәйәсәк.\nИхтирамлы булыу: Wikipedia’ла бөтәбеҙ ҙә бергәбеҙ. Әгәр бер аңлашмаусанлыҡ сыҡһа, тыныс ҡына һәм мәҙәни рәүештә бәхәсләшегеҙ. Бик булмаһа бәхәсләшеүҙе 1-2 көн туҡтатып тороп, тыныс һәм айыҡ аҡыл менән уйлап алыу кәрәк.\nГрамматика: Wikipedia’ның бөтә башҡа өлгөләре (Wikipedia: The Free Encyclopedia) лә донъяның иң дөрөҫ грамматика ҡағиҙәләре менән яҙылған интернет һүҙлектәренән береһе. Башҡортса Wikipedia’ны был стандарттарҙың өҫтөндә тотоу өсөн тырышыуыбыҙ кәрәк. Был эш менән башҡорт телен бик яҡшы белмәгән, ләкин өйрәнергә теләгән ҡәрҙәштәребеҙгә ярҙам да итәсәкбеҙ.\nӘгәр көрсөккә килеп терәлһәгеҙ, аптырап ҡалмағыҙ. Белешмә биттәренә күҙ атығыҙ. Әгәр мәсьәләгеҙҙе хәл итә алмаһағыҙ, башҡа ҡатнашыусыларҙан ярҙам һорағыҙ. Улар ҡулдарынан килгәнсе ярҙам итәсәктәр. Битте боҙоп ҡуйырмын йәки хата эшләрмен тип ҡурҡмағыҙ. Ҡыйыу булығыҙ. Бөтәбеҙ ҙә бында тәү башта ят кеше, бер ниҙә белмәй инек. Борсолмағыҙ, хата эшләгән булһағыҙ, төҙәтеүсе кеше мотлаҡ буласаҡ. Үҙгәрештәр керетеүҙән тартынмағыҙ.\nТулыраҡ мәғлүмәттәр өсөн[вики-тексты үҙгәртергә]\nБерләшмә: Эшләнәсәк эштәрҙе планлау һәм бойомға ашырыу.\nВикипедияны нисек ҡулланырға: Wikipedia’ла яңы мәҡәлә булдырыу һәм төҙәтеүгә ҡағылышлы ярҙам биттәре.\nШәхси бите[вики-тексты үҙгәртергә]\nҠатнашыусының шәхси бите\nБашҡорт бүлегенең БЕЛЕШМӘ бите яҙылып бөтмәгән әле. Был эштә лә ярҙамсы була алаһығыҙ. Ҡулланыу ҡағиҙәләрен Урыҫ Wikipedia'һында ҡарап була: Помощь начинающим.\nБашҡорт бүлегендә Arial Unicode MS шрифты ҡулланыла. Башҡортса яҙыу өсөн ЮНИКОД клавиатураһы ҡатламын бынан күсереп алығыҙ. Компьютерығыҙҙа Windows XP/2000/NT операцион системаһы булырға тейеш.\nҺеҙ Wikipedia’ла теркәлмәйенсә лә мәҡәләләрҙе үҙгәртә алаһығыҙ. Ләкин өҫтәмә мөмкинлектәргә эйә булыу өсөн һәм башҡа ҡатнашыусылар менән бәйләнеш тотоу өсөн теркәлеү хәйерле.\nҺеҙ ҙә был эште өйрәнеп, белемегеҙҙе һынау урынында тикшереп, был эштә ҡатнаша алаһығыҙ.\nШулай итеп һеҙҙе Wikipedia’ның башҡорт теле бүлегенең әүҙем ҡатнашыусыһы итеп күрербеҙ тип өмөтләнәбеҙ.\nhttps://ba.wikiyy.com/w/index.php?title=Википедия:Рәхим_итегеҙ&oldid=821399 ҡабул ителгән\nБыл бит һуңғы тапҡыр 06:27 27 июль 2018 үҙгәртелгән.


Һуңғы гектарҙарҙы теүәлләп\n10 Июнь 2018, 17:33\n“Күгәрсен агрофирмаһы” йәмғиәте игенселәре сәсеүэштәрен тамамлау өҫтөндә. Ошо көндәрҙә механизаторҙар етен сәсеү эштәрентеүәлләгән. Быйыл йәмғиәт был культураны 500 гектарҙа сәскән.\n“Күгәрсен агрофирмаһы” йәмғиәте игенселәре сәсеү эштәрен тамамлау өҫтөндә. Ошо көндәрҙә механизаторҙар етен сәсеү эштәрен теүәлләгән. Быйыл йәмғиәт был культураны 500 гектарҙа сәскән. Механизаторҙар - Михаил Горянин һәм Илгиз Сәғитов сәсеү менән шөғөлләнһә, тәүлек әйләнәһенә “КамАЗ” автомобилендә Сергей Нилов менән Илһам Ниязғолов орлоҡтарҙы ваҡытында килтереп торған.\nТәжрибәле механизатор Миңлеғәли Рысаев “К-744” тракторында әле яңыраҡ ҡына 800 гектарҙа яҙғы культураларҙы сәсеү эштәрен тамамлаған. Үҙ эшенең оҫталары Петр Чепенко һәм Илгиз Шәрипов (һүрәттә) көнбағышты ла ултыртҡан.\nНиколай Бунин, Фәиз Ваһапов тәгәрмәсле агрегаттарҙа һәм хужалыҡҡа ярҙам итеүсе крәҫтиән (фермер) хужалығы башлығы Виталий Агеев һәм уны алмаштырыусы Александр Куркин (һүрәттә) үҙҙәренең техникаһында технология талаптары буйынса ултыртылғандарҙы тигеҙләп сыҡты.\nАнатолий Мельников, Николай Фатун, Владимир Щербаков һәм Хәлит Хәсәнов “Т-150” тракторында тупраҡты сәсеүгә әҙерләне.\nДөйөм эшкә водитель Артем Студзинский ҙа үҙ өлөшөн индерҙе, ул “ЗИЛ-130” бензовозында агрегаттарҙы ваҡытында яғыулыҡ-майлау материалдары менән тәьмин итеп торҙо.\nАшнаҡсы Миңлегөл Аслаеваның хеҙмәте маҡтауға лайыҡ, ул игенселәргә төшкө һәм киске ашты ваҡытында килтереп еткерҙе.\nХужалыҡ ошо арала силос өсөн кукурузды 150 гектарҙа һәм судан үләнен 100 гектарҙа сәсеп бөтөргә планлаштыра. Артабан - сәселгәндәрҙе тәрбиәләү, утау һәм уңышҡа ҙур өмөттәр бағлау.


Владимир Путин Максим Забелинды Пирогов ордены менән бүләкләне\n22 Март , 18:05\nРәсәй Президенты Владимир Путин Башҡортостан хөкүмәте премьер-министры урынбаҫары — һаулыҡ һаҡлау министры Максим Забелинды Пирогов ордены менән бүләкләү тураһында указға ҡул ҡуйҙы. Юғары дәүләт наградаһы һаулыҡ һаҡлау өлкәһендәге ҡаҙаныштары һәм күп йыллыҡ намыҫлы хеҙмәте өсөн бирелде.\nХәтерегеҙгә төшөрәбеҙ, 2019 йылдың октябрендә Максим Забелин республиканың һаулыҡ һаҡлау министры итеп тәғәйенләнде. 2021 йылдың мартынан — республика хөкүмәте премьер-министры урынбаҫары.\nПирогов ордены — Рәсәй Федерацияһының дәүләт наградаһы. Рәсәй Федерацияһы Президентының 2020 йылдың 19 июнендәге «Пирогов орденын һәм Лука Крымский миҙалын булдырыу тураһында»ғы Указы менән булдырылған. Награда хәрби-ялан хирургияһына, шулай уҡ фәнни дисциплина булараҡ хирургияға нигеҙ һалған рус хирургы, ғалим һәм педагог Николай Иванович Пирогов (1810-1881) исемен йөрөтә.


18 Сентябрь 2010, 19:26\nБыл юлы көндәлек донъя мәшәҡәттәренән алыҫыраҡ тойолған, әммә һәр аңлы кешенең йөрәген тырнап торған мәсьәләләр хаҡында фекерләшеп алайыҡ әле.«Бер алманы бишкә бүләйек…» – тип йырлағанығыҙ барҙыр. Шул бишәүҙең береһе Рәсәй өлөшөнә тейеш тә бит, ләкин илебеҙҙең һонолған ҡулы йыш ҡына буш ҡала. Ни сәбәпле? СССР тип йөрөтөлгән ифрат ҙур ил тарҡалғас та, Рәсәй бөтә ҡоро ерҙең алтынан бер өлөшөн биләп ятҡан, бихисап матди байлыҡҡа хужа булған дәүләт булып ҡала. Дөрөҫ, әлегә биләгән ере буйынса. Иҡтисади, финанс, хәрби ҡеүәте йәһәтенән Рәсәй, әлбиттә, объектив сәбәптәр арҡаһында, АҡШ, ҡытай, Бөйөк Британия, Алман, Япония кеүек донъя лидерҙары менән тиңләшә алмай.


Һәләтле ойоштороусы, талапсан педагог\n24 Август 2018, 18:14\nГөлнара Ғәлиева – тәжрибәле, үҙ эшен яҡшы белгән ижади эшләүсе педагог. Ул Дыуан-Мәсетле мәктәбендә биология һәм химиянан уҡыта. Педагогик стажы – 27 йыл.\nГөлнара Урал ҡыҙы 2006 йылғы “Йыл уҡытыусыһы” район конкурсы финалисы булып тора, 2011 йылғы “Физкультура буйынса йыл уҡытыусыһы” район конкурсында 3-сө урын алды. 2015 йылда БР Мәғариф министрлығының рәхмәт хаты менән бүләкләнгән, “Заманса белем биреү процесы: тәжрибә, проблемалар, перс-пективалар” халыҡ-ара фәнни-ғәмәли конференцияһында ҡатнашты.\nУл төрлө баҫмалар менән хеҙмәттәшлек итә: мәҡәләләре “Башҡортостан уҡытыусыһы” һәм “Химия” Бөтә Рәсәй фәнни-ғәмәли журналдарында баҫылып тора. Тәүгеһе менән әүҙем хеҙмәттәшлек иткән өсөн рәхмәт хаты, маҡтау ҡағыҙы менән бүләкләнде.\nГөлнара Урал ҡыҙы үҙ предметы теорияһын һәм уҡытыу методикаһын яҡшы белә, мәктәп химияһы һәм биологияһы йөкмәткеһе буйынса тәрән белемгә эйә.\nУҡыусылары төрлө конкурстарҙа юғары ҡаҙаныштарға ирешә: 2014 йылда уҡыусылар-ҙың Бәләкәй фәндәр академияһы уҙғарған тикшеренеү конференцияһының муниципаль этабында “Химия” һәм “Биология” номинацияларында еңеүсе һәм призер булдылар, Инсаф Мөбәрәкшин (8-се класс) менән Айнур Мөбәрәкшин (7-се класс) – биология буйынса Бөтә Рәсәй олимпиадаһының муниципаль этабы еңеүселәре, Айһылыу Борханова менән Азамат Хәбибуллин (11-се класс) “Совенок-исследователь” төбәк-ара балаларҙың ситтән тороп фәнни эштәре конкурсында 2-се урын алдылар, Инсаф Мөбәрәкшин – Ломоносов уҡыуҙары республика фәнни-ғәмәли конференцияһында 3-сө урын, 2015 йылда Валерий Кузьмин менән Инсаф Мөбәрәкшин (9-сы класс) Бәләкәй фәндәр академияһы ойошторған тикшеренеү эштәре республика конкурсында 3-сө урын яуланылар, ә 2018 йылда Рөстәм Мирсаев менән Айһылыу Ғәлиханова Бәләкәй фәндәр академияһының республика конкурсында 3-сө урын алдылар.\nГөлнара Урал ҡыҙы мәктәп, ауыл, район тормошонда әүҙем ҡатнаша, ата-әсәләр йыйылыштарында докладтар менән сығыш яһай, мәктәптең химия, биология, география уҡытыусыларының методик ойошмаһы етәксеһе, профком ағзаһы булып тора.\nГөлнара Ғәлиева – коллегалары, ата-әсәләр, уҡыусылар араһында абруй менән файҙалан- ған һәләтле ойоштороусы, талапсан тәрбиәсе, принципиаль педагог.


Көнсөллөк ҡорбаны » Башҡортостан гәзите\n29-01-2016, 01:06 // Йәмғиәт // Баҫып сығарырға\nРайон ауылдарының береһендә урындағы хакимиәт вәкиле, айыҡ тормош өсөн етди эш алып барылыуға ҡарамаҫтан, халыҡтың һаман эскелектән арына алмауына зарланып: “Шуның арҡаһында күпме ғаилә емерелә, балалар етем ҡала, енәйәт ҡылына. Саҡматаштай ир-егет, донъя биҙәге булырҙай ҡатын-ҡыҙ меҫкенлеккә төшә. Бынау Вәсиләме һуң инде шулайтып йөрөр кеше?!” – тине.\nВәсилә – биш балалы ҡатын. Эскелек арҡаһында яҙыҡ юлға баҫып, төрмәлә лә ултырып сыҡҡан. Ауылдаштары хәтерләүенсә, килен булып төшкәндә ҡурсаҡ кеүек күркәм булған. Ә нимә этәргән һуң уны боҙоҡ юлға? Үҙ күҙем менән күрәйем тип, эскесе тигән даны сыҡҡан күп балалы ҡатындың йортона ыңғайланым.\nТөбәп килгән йорттоң ҡоймаһы тәпәш кенә. Баҡса ла, ихата ла ус аяһындай күренеп тора. Баҡсаның буйынан-буйына матур итеп кер йыуып эленгән, йәш бала кейемдәре лә күренә. Түтәлдәрҙең тәрбиәлелеге, ихатаның бөхтәлеге йорт хужаларының уңғанлығы тураһында һөйләй. Яңылыш килдем, ахыры, тип уйлап та өлгөрмәнем, башына аҡ яулыҡ ябынған ҡатын күренде. Ҡайҙан, ниндәй маҡсат менән килеүемде әйткәс, уның йөҙөндә ризаһыҙлыҡ сағылды. Шулай ҙа ҡапҡаны асып, мине ихатаға үткәрҙе. Бармаҡтарының бер туҡтауһыҙ ҡалтырауы, ирен ситтәренең тартышып ҡуйыуы һис тә “бахмыр”ҙан түгел, ә уның үткәндәргә ҡайтырға теләмәүенән тип аңланым. Буяуы күптән ҡояшҡа, ямғырға уңған, әммә таҙа итеп йыуылған тупһаға ултырҙы ла хәтер йомғағын һүтә башланы ул.\n...Вәсилә Рәзифкә 16 йәштә генә кейәүгә сыҡҡан. Төҫкә матур, эшкә тилбер, һүҙгә оҫта егетте ысын күңелдән яратҡан. Иртәнән кискә тиклем урман эшендә йөрөгән ирен һағынып көтөп алған. Иркә ҡатындың ире эштән иртә ҡайта тигәндәй, Рәзифе лә ашҡынып ҡайтыр булған. Тик уның һәр ваҡыт өйгә атлығып тороуының сәбәбе икенсе була: йәш ҡатынын тәүҙә сабыйынан, шунан күршеләренән, тора-бара туғандарынан, хатта үҙ атаһынан көнләшә.\nИкенсе балалары тыуғандан һуң һауығып та өлгөрмәгән көйө туҡмалғас, әсәһенә ҡайтып китә Вәсилә. Әммә Рәзифтең ҡулы ҡаты булһа ла, теле татлы шул, айырылышырға тигән ныҡлы ҡарарға килһә лә, Вәсилә уның һүҙҙәренә ышана. Әсәһе лә, абынмаҫ аяҡ, ярылмаҫ тояҡ булмаҫ, төҙәлер тигәс, кире ҡайтырға ҡарар итә.\nТик өмөтө аҡланмай. Ире көнләшеүенән туҡтамай. Шул сәбәпле эшкә лә сығармай, үҙе өйҙә юҡ саҡта ҡатыны берәйһе менән осрашыр тип, иртә ҡайта, хатта эшкә бармай, һарай башында йәшенеп, “көндәшен” һағалап ятҡан саҡтары ла йыш була. Береһен дә тотмаһа ла, ҡатынын гел шулай нахаҡҡа рәнйетә, айныҡ килеш тә ҡарағыһыҙ итеп туҡмай. Кеше күҙенә күренергә оялып, һыу алырға ла сыҡмаған ғәрсел ҡатынының бите күгәргән, танауы һынған, ирене шешкән ваҡытта ғына уның бер кем менән дә йөрөмәүенә ышана. Шул мәлдә ул Вәсиләгә айырым иғтибар, наҙ күрһәтә, ярата, иркәләй, балаларын тәрбиәләргә ярҙам итә, йорттағы бөтә эште йүгереп йөрөп эшләй. Тик Вәсиләһе уныҡы ғына булһын. Һыу эскеһеҙ булып туҡмалыуҙан һыҙланған ҡатынына йыш ҡына еңел булыр тип, араҡы ҡойоп бирә. Йәш ҡатын шулай эскелеккә өйрәнә. Был ваҡытта ғаиләлә биш бала була инде.\nКүпме генә бау, бысаҡ, балта аҫтында ҡалһа ла, Вәсилә Рәзифкә яза биреү тураһында уйламай. Ул ғына ла түгел, хатта туғандарына, күршеләренә лә был хаҡта зарланмай. Ҡарынындағы һигеҙ айлыҡ баланы тибеп үлтергәндә лә, йығылдым, тип алдаша. Йөрәк тәңгәленә өс тапҡыр сәнселеп, үлем хәлендә дауаханаға эләккәс кенә, бөтәһен дә һөйләп бирә. Янъялсы дүрт йылға иркенән мәхрүм ителә. Балаларының ауыҙынан өҙөп, иренә күстәнәс ташыйым тип, төрмә юлын нисә тапауын үҙе генә белә. Шул уҡ ваҡытта балаларын да ҡарай, йорт-ҡураһын да тәртиптә тота, колхозда ла эшләй – бөтәһенә лә өлгөрә. Тик зарарлы ғәҙәте – эскелектән арына алмай. Иҫерек көйө урлашып, бер йыл төрмәлә лә ултырып сыға.\nРәзифтең ҡайтыр ваҡыты етә. Ултыртҡаны өсөн Вәсиләнән нисек үс алырға белмәгән ир төрмәнән үҙ өйөнә ҡайтмай, икенсе ҡатынға өйҙәш булып инә. Тик бының менән генә Вәсиләнең ҡара көндәре бөтмәй әле. Ҡайҙа ғына барһа ла, Рәзиф уны эҙәрлекләй, күҙәтә, туҡмай... һәм ғәфү үтенә. Йөҙ түгел, мең тапҡыр ғәфү итә уныһы. Ни өсөн шулай эшләгәнен үҙе лә аңламай Вәсилә.\nҺылыулығын әле лә юғалтмаған был ҡатындың йөҙөндә, муйынында, ҡулында яра эҙҙәре күренә. Былары, әлбиттә, – күҙгә күренгәне, ә күренмәгәне? Күңел яраһы күпме? Күпме күҙ йәше, ҡан түгелгән?\nЯҙ көнө, ҡаты ауырып, Вәсилә дауаханаға ята, уға ҡатмарлы операция тәғәйенләнә. Йәй ҡыҙыу эш осоро булғас, операцияны көҙгә ҡалдырыуҙарын үтенә.\n– Быйыл яҙ, ниһайәт, Рәзиф менән айырылыштым, – был һүҙҙәрҙе әйткәндә тәү тапҡыр уның йөҙөндә йылмайыу сатҡыһы күренде. – Балаларға ваҡытында, бәлки, улар теләгәнсә ярҙам итә, терәк була алмағанмындыр. Хәҙер уларҙың балаларын ҡарашырға насип итһен ине. Был, моғайын, боронғоларҙың “Һыуҙың тәме шишмә ҡороғас беленер” тигәне һымаҡтыр. Шулай ҙа мин ҡалған ғүмеремде башҡасараҡ йәшәргә уйланым.\n– Юҡ, Вәсилә апай, шишмәң ҡоромаған әле һинең. Ул ҡороһа, баҡсаңдағы сәскәләрең күптән һулыр ине, – тим.\n– Көнләшеү – ул ауырыу, күңел сире. Уны дауалап булмай. Бер кем дә ул сиргә юлыҡмаһын һәм уның ҡорбаны булмаһын ине, – тине ҡатын хушлашҡанда.\n(Исемдәр үҙгәртеп алынды).\nРайон: Мәләүез ҡалаһы.


Алина Сафина – Туймазы театры директоры вазифаһын башҡарыусы // Мәҙәниәт | новости башинформ.рф\n10 август, Дүшәмбе\nАлина Сафина – Туймазы театры директоры вазифаһын башҡарыусы\n17:18, 6 июля 2020 Мәҙәниәт\nТуймазы дәүләт драма театрында директор вазифаһын Алина Сафина башҡара. Хәтерегеҙгә төшөрәбеҙ, театрҙың элекке директоры Фирҙәт Ғәбиҙуллин июндә Өфө «Нур» татар дәүләт театры етәксеһе итеп тәғәйенләнде.\nАлина Сафина 2002 йылда директорҙың иҡтисад буйынса урынбаҫары булараҡ эшкә ҡабул ителә. 2006 йылдан директорҙың дөйөм мәсьәләләр буйынса урынбаҫары була.\n«Директорҙың дөйөм мәсьәләләр буйынса урынбаҫарына театрҙың финанс-хужалыҡ эшмәкәрлегенә етәкселек итеү бурысы йөкмәтелгән. Был эш күп яҡлы һәм күләмле, Алина Ғәли ҡыҙы үҙ һөнәренең оҫтаһы, тәжрибәле белгес булараҡ, был эште яҡшы алып барҙы», — тип хәбәр иттеләр театрҙан.\nБөгөн театр труппаһы ялдан сыҡты һәм киләһе миҙгелгә ижади пландар билдәләне.\nТеги: театр, тәғәйенләү


Һаҡмар: Рәсәй Федерацияһы Федераль Йыйылыш Дәүләт Думаһына депутаттар һайлауға 9 көн ҡалды\nР.З. Тләүсин, Бөрйәнйылға ауылы, 1017-се һайлау участкаһы, участка һайлау комиссияһы рәйесе урынбаҫары:\n– Дөйөм алғанда, әҙерлек кимәле яҡшы. Әлеге мәлдә һайлаусылар исемлеген аныҡлауҙы тамамланыҡ. Беҙҙә бөтәһе 75 һайлаусы иҫәпләнә. 4 декабрҙә ҡырҙа уҡыған студенттар ҙа ҡайтып тауыш бирәсәк.\nҺайлау участкаһы клубта урынлашҡан, дежурлыҡ ойошторолған, стендтар эленгән, кәрәкле йыһаздарыбыҙ бар. Һайлау ваҡытында ауыл уңғандары сауҙа ойоштороп, урындағы халыҡҡа төрлө ҡул эштәре, үҙ хужалыҡтарында етештерелгән продукция һ.б. тәҡдим итәсәк, мәктәп уҡыусылары концерт ҡуясаҡ.\nШулай уҡ тауыш биреү көнөндә иң оло һайлаусыбыҙ – Хәкимйән ағай Үлйәбаевты, иң йәш һайлаусы – Айтуған Тләүсинды тәбрикләйәсәкбеҙ. Ғөмүмән, һайлауҙы юғары кимәлдә үткәреү өсөн тырышабыҙ.\nИ.Е. Корнева, Күлтабан ауылы, 1072-се һайлау участкаһы, участка һайлау комиссияһы ағзаһы:\n– Күлтабанда бөтәһе 261 һайлаусы иҫәпләнә. Исемлекте аныҡлауҙы тамамланыҡ, информаторҙар һәм агитаторҙар халыҡ менән әүҙем эшләй, һайлаусыларға һайлауға саҡырыу ҡағыҙҙары таратылды. Беҙҙә ситтә эшләүселәр юҡ, ҡырҙа уҡыған 8 студентыбыҙ бар. Тауыш биреү көнөндә иң йәш һайлаусыларҙы бүләкләйәсәкбеҙ. Улар – Илнур Әминев, Евгений Хренов, Светлана Палаткина.\nСараға әҙербеҙ тиергә лә була. Һайлау участкаһында мәғлүмәт стендтары күптән ҡуйылған, эш планы раҫланған, телефон бәйләнеше яҡшы, дежурлыҡ ойошторолған. Һайлау көнөндә ауыл хужалығы продукцияһы йәрминкәһе, концерт һәм спорт ярыштары буласаҡ.\nГ.Ә.Хисмәтуллина, Ярат ауылы, 1020-се һайлау участкаһы, участка һайлау комиссияһы ағзаһы:\n– Беҙҙең ауылда ла һайлаусылар менән эш алып барыла. Агитаторҙар һәм информаторҙар әүҙем эшләй. Һайлаусылар исемлеген аныҡланыҡ. Бөтәһе 405 кеше Дәүләт Думаһына депутаттар һайлауҙа ҡатнашасаҡ. Һайлау участкаһына саҡырып дәүләт телдәрендә яҙылған алтаҡталар элдек. 18 студентыбыҙ бар, 17 кеше ситтә эшләй. Әлегә 3 кеше теркәүҙән төшөрөү тураһындағы таныҡлыҡ алды. Быйыл 3 йәш кеше гражданлыҡ бурысын үтәп тәүге тапҡыр һайлауҙа ҡатнашасаҡ.\nШуны ла әйтеп үтергә кәрәк: участка һайлау комиссияһына бирелгән ғаризаларға ярашлы, 7 кешене өйөнә барып һайлатасаҡбыҙ. Һайлау участкаһы мәктәптә урынлашҡан. Тауыш биреү көнөндә спортзалда спорт ярыштары үтәсәк, магазиндар эшләйәсәк, күңел асыу саралары ойоштороласаҡ.\nАвтор: Һаҡмар | Ваҡыты: 11:15\n▼ 29/11 (9)


Рөстәм Хәмитов: «Хеҙмәт кенә йәмғиәтебеҙҙе нығыта аласаҡ» // Йәмғиәт | новости башинформ.рф\nРөстәм Хәмитов: «Хеҙмәт кенә йәмғиәтебеҙҙе нығыта аласаҡ»\n19:24, 12 декабря 2014 Йәмғиәт\n12 декабрҙә Өфөлә Башҡортостан Президенты Рөстәм Хәмитов Рәсәй Федерацияһының һәм Башҡортостан Республикаһының дәүләт наградаларын тапшырҙы. Республиканың 42 алдынғы сәнәғәт, хоҡуҡ һаҡлау, ауыл хужалығы, һаулыҡ һаҡлау, социаль өлкә, фән, мәҙәниәт һәм сәнғәт хеҙмәткәрҙәре маҡтаулы исемдәр, почет грамоталары, рәхмәт хаттары, ордендар менән билдәләнде.\nТөбәк етәксеһе залда йыйылыусыларҙы Рәсәй Федерацияһы Конституцияһы көнө менән ҡотланы һәм яҡшы эштәре өсөн рәхмәт белдерҙе. Рөстәм Хәмитов уларҙы үҙҙәренең тәжрибәһен йәштәргә бирергә һәм яңы хеҙмәт ҡаҙаныштарына рухландырырға саҡырҙы.\n– Беҙгә бер бөтөн булырға кәрәк .Һеҙ үҙ миҫалығыҙҙа хеҙмәт һөйгәндә барыһына ла ирешергә мөмкин булыуын күрһәтергә һәм иҫбатларға тейеш. Хеҙмәт кенә йәмғиәтебеҙҙе нығыта аласаҡ, – тип һыҙыҡ өҫтөнә алды Башҡортостан Президенты.


Төбәктә төп капиталға инвестициялар күләме йыл эсендә 233 миллиард һумға тиклем артты // Сәйәсәт | новости башинформ.рф\nТөбәктә төп капиталға инвестициялар күләме йыл эсендә 233 миллиард һумға тиклем артты\n10:46, 22 марта 2013 Сәйәсәт\nҮткән йылда Башҡортостанда төп капиталға инвестициялар күләме 8 процентҡа артып, 233 миллиард һумға тиклем етте. Республика капиталға һалынған инвестициялар күләме буйынса рейтингтарҙа үҙ позицияларын яҡшыртыуға өлгәште. Үткән йылда Башҡортостан Рәсәй субъекттары араһында 15-се урындан 12-се баҫҡысҡа күсте.\nРеспублика парламентарийҙары алдында БР Хөкүмәтенең 2012 йылдағы эшмәкәрлеге тураһында отчет менән сығыш яһап, Башҡортостан Президенты төбәк алдында торған яңы бурыстарҙы билдәләне.\n— Тулайым төбәк продуктында инвестициялар күләме 2012 йылдағы 21,9 проценттан 2018 йылға 26 процентҡа тиклем артырға тейеш.


Маҡтансыҡ әтәс » Журнал\nЖурнал для детей » Тылсымлы һандыҡ » Әкиәттәр » Маҡтансыҡ әтәс\nБаҫылды : 22-02-2017, 15:29 |\n"Аҡбуҙат"та баҫылған: 02-2017\nИсеме: Маҡтансыҡ әтәс\nАвтор: Альбина МИҺРАНОВА\nБорон-борон заманда түгел, хәҙерге көндә йәшәгән, ти, бер бик маҡтансыҡ әтәс. Һәр көн иртүк тора ла, тауыҡтар алдында, эй маҡтана икән был.\n— Ки-ки-ри-күүүүк! Мин торҙом иртүүүк! Мин донъяла иң көслөһө, иң батыры! Мин бер ниҙән дә\nҡурҡмайым, хатта йәнлектәр минән ҡурҡа! Минең ҡойороғом йәйғор төҫлө матур! — тип ситән башында\nкөндәр буйы, сәғәттәр буйы ҡупырайып маҡтанып ултыра, ти, был Йәйғорҡойроҡ.\nТауыҡтарҙың был маҡтансыҡ әтәскә бер заман бик асыуы килә. Нисек тә булһа, уның маҡтаныуын баҫыр өсөн, хәйлә уйлай\nбашлайҙар. Шунан урмандан төлкөнө саҡырырға булалар. Һарыҡай исемле тауыҡ тиҙ генә кеҫәһенән телефонын сығара ла төлкөгә шылтырата.\n— Ерәнҡойроҡ, сәләм! Һиңә йомош бар ине, килеп беҙҙең әтәс менән һөйләшә алмаҫһыңмы икән?! Маҡтанып теңкәбеҙгә тейеп бөттө, — тип хәлде аңлатып та бирә.\nХәйләкәр төлкөгә шул ғына кәрәк. Машинаһына ултырып, елдертеп килеп тә етә. Ә хәйлә былайыраҡ була: төлкө ике-өс тауыҡты урлаған була, ә ҡалған тауыҡтар ярҙам һорап әтәскә йүгерә:\n— Хөрмәтле Йәйғорҡойроғобоҙ! Зинһар, ярҙам ит! Беҙҙе төлкө урларға килгән!\nӘтәс төлкөнө күреү менән әҙерәк шөрләп ҡуя, тик ул тауыҡтар алдында: «Мин бер ниҙән дә ҡурҡмайым, хатта йәнлектәр минән ҡурҡа», — тип маҡтанып йөрөгәс, бар батырлығын йыйып көрәшкә сыға.\n— Ки-ки-ри-күүүк! Кем минең тыныслығымды боҙоп йөрөй ул? Йә, төлкө, алыштанмы әллә тартыштанмы?\n— тип төлкөнөң башына осоп менеп ултыра ла суҡый башлай. Ерәнҡойроҡ үткер тырнаҡтары менән әтәсте эләктереп маташа, тик хәйләкәрҙең аҙымын алдан белеп торған Йәйғорҡойроҡ бирешергә уйламай. Төлкө үҙенең еңелерен һиҙгәс, йорт һаҡсыһының тырнаҡтарынан ҡотолоу менән ҡасыу яғын ҡарай.\nБыл хәлгә тауыҡтар тәүҙә аптырап ҡала, һуңынан ғына ниндәй ҙур хата яһағандарын аңлай һәм Йәйғорҡойроҡтан ғәфү үтенә. Шунан бирле улар дуҫ һәм татыу ғүмер итә. Хәҙер инде уны «маҡтансыҡ» тип түгел, ә «Батыр әтәс» тип йөрөтәләр.\n102-се башҡорт балалар баҡсаһы тәрбиәсеһе.


БР Хөкүмәте менән «Хунхуа БДБ» компанияһы араһында хеҙмәттәшлек итеү буйынса ниәттәр тураһында протоколға ҡул ҡуйылды // Иҡтисад | новости башинформ.рф\nБР Хөкүмәте менән «Хунхуа БДБ» компанияһы араһында хеҙмәттәшлек итеү буйынса ниәттәр тураһында протоколға ҡул ҡуйылды\n10:06, 25 января 2013 Иҡтисад\n24 ғинуарҙа Республика йортонда Башҡортостан Хөкүмәте менән «Хунхуа БДБ» Рәсәй-Ҡытай компанияһы араһында хеҙмәттәшлек итеү буйынса ниәттәр тураһында протоколға ҡул ҡуйылды, тип хәбәр иттеләр БР Президентының матбуғат хеҙмәтенән. Документҡа яршлы, 2015 йыл аҙағына тиклем Ишембайҙа нефть һәм газ ятҡылыҡтарын тикшереү һәм үҙләштереү өсөн быраулау ҡоролмаларын етештереү буйынса предприятие асыу планлаштырыла. Етештереү күләме йылына яҡынса туғыҙ миллиард һум тәшкил итәсәк. Сәнәғәт линияһы «Витязь» машиналар эшләү компанияһы» асыҡ акционерҙар йәмғиәте биләмәһендә урынлашасаҡ.\nБашҡортостан Президенты Рөстәм Хәмитов һәм «Ф.Э.Дзержинский исемендәге «Уралвагонзавод» ғилми-етештереү корпорацияһы» асыҡ акционерҙар йәмғиәтенең генераль директоры Олег Сиенко проект мөмкинлектәрен тикшерҙе. Республика етәксеһе билдәләүенсә, яңы производство булдырғанда Башҡортостан Хөкүмәте кәрәкле ярҙам күрһәтәсәк.\nРөстәм Хәмитов һүҙҙәренсә, «инвесторҙар республика биргән мөмкинлектәр менән ҡыҙыҡһына башланы». «Һүҙ һалым буйынса ташламалар, уңайлы эш шарттары, административ кәртәләрҙе кәметеү хаҡында бара», тип билдәләне ул.\nТөп капиталға инвестициялар күләме 250 миллиард һум кимәлендә баһалана. Бер йыл элек был күрһәткес 185 миллиард һум кимәлендә ине. «Яҡшы, тотороҡло үҫеш күҙәтелә», — тип билдәләне республика Президенты. Яңы проект хаҡында Рөстәм Хәмитов, 2014 йылда тәүге һөҙөмтәләр буласаҡ, тигән ышанысын белдерҙе.\n«Ф.Э.Дзержинский исемендәге «Уралвагонзавод» ғилми-етештереү корпорацияһы» асыҡ акционерҙар йәмғиәтенең генераль директоры Олег Сиенко протоколға ҡул ҡуйғандан һуң журналистарға түбәндәгеләрҙе хәбәр итте: «Завод («Витязь» машиналар эшләү компанияһы» асыҡ акционерҙар йәмғиәте) яңыртыуҙы талап итәсәк. Быға етди әҙерләнергә, проектҡа һалынасаҡ инвестициялар күләмен иҫәпләргә кәрәк». Уның һүҙҙәренсә, Президент менән осрашыуҙа тимер юл дивизионы сиктәрендә Ишембайҙа яңы продукция етештереү буйынса мәсьәлә ҡуҙғатылды. Һүҙ карьерҙарҙа, металлургия һәм башҡа төр сәнәғәт тармаҡтарында ҡулланылған ярмалы йөк ташыу өсөн вагондар етештереү хаҡында бара, тип билдәләне Олег Сиенко.\nТеги: бр президенты,машиналар эшләү,сәнәғәт,инвестициялар,тышҡы бәйләнештәр


Баш ҡаланың 107-се лицейында 1 сентябрь тантанаһы яңы сафҡа ингән «Берҙәмлек» скверында үтте\nБында мөғәллимдәргә, уҡыусылар һәм уларҙың ата-әсәләренә арналған стела урынлаштырылды.\nАҡ мәрмәрҙән эшләнгән китап аң-белемгә юлды һынландыра. Унан сығарылыш синыф уҡыусыларын символлаштырып аҡ күгәрсендәр осоп сыға. Уны асыу тантанаһына бар ғүмерен тиерлек балар уҡытыуға, киләсәк быуын тәрбиәләүгә биргән педагог-ветерандар саҡырылған. Стела иһә күләмле проекттың башы ғына. Киләсәктә скверҙа йондоҙҙар аллеяһы менән ГТО тапшырыу майҙансығы барлыҡҡа киләсәк.\nҒәҙәттә, белем көнөнә балалар тамаша ойошторһа, 107-се лицейҙа уҡытыусылар бүләк әҙерләгән. Мәктәп алдында бейеү флешмобы үтте. Шулай уҡ «Йөҙ изге эш» акцияһына старт бирелде. Республиканың йөҙ йыллығына йөҙ объект төҙөү ҡаралһа, уҡыусылар йөҙ изгелек ҡылырға тейеш. Улар концерттар менән балалар баҡсалары, дауаханалар, ҡарттар йорттарына йөрөйәсәк, ветерандарға ярҙам итәсәк.


1 апрелдә республикала электр энергияһына социаль нормалар индерелә // Иҡтисад | новости башинформ.рф\n1 апрелдә республикала электр энергияһына социаль нормалар индерелә\n14:51, 11 декабря 2012 Иҡтисад\nЭлектр энергияһына социаль нормалар 2013 йылдың 1 апреленән индерелә. Алдараҡ уларҙы 1 ғинуарҙан индерергә планлаштырылғайны. Был Рәсәйҙең 12 пилот төбәгенә, шул иҫәптән Башҡортостанға ҡағыла. Проект сроктарын күсереү тураһында «Российская газета» баҫмаһына интервьюла Төҙөлөш һәм торлаҡ-коммуналь хужалыҡ буйынса федераль агентлыҡ етәксеһе урынбаҫары Ирина Булгакова хәбәр итте.\nБыл эксперимент шунан ғибәрәт: электр энергияһының билдәле бер күләменә халыҡ өсөн түбән хаҡтар билдәләнә, ә ул күләмдән артығыраҡ ҡулланылған электр энергияһы ҡиммәтерәк торасаҡ. Йәғни энергияны һаҡсыл ҡулланған кешеләр – әҙерәк, ә киловаттарҙы, тимәк, аҡсаны һанамағандар күберәк түләйәсәк.\nИрина Булгакова һүҙҙәренсә, коммуналь хеҙмәттәрҙән файҙаланыуҙың социаль нормаларына күсеү тураһындағы ҡарарға тиҙҙән ҡул ҡуйыласаҡ һәм йыл башынан ул үҙ көсөнә инәсәк. Электр яҡтыһына нормалар һәр төбәкә айырым билдәләнәсәк, шул уҡ ваҡытта юғары һәм түбән тариф араһындағы айырма яҡынса 25 процент тәшкил итәсәк.\nБашҡортостандан тыш, проектта Владимир, Воронеж, Нижегород, Һамар, Иркутск, Курск, Липецк өлкәләре, Тыва, Байкал аръяғы, Приморье һәм Хабаровск крайҙары ҡатнаша. 2014 йылдан уларға илдең башҡа төбәктәре лә ҡушыласаҡ. Артабан бындай системаның һыу менән тәьмин итеү һәм һыу ағыҙыу өлкәләрендә лә индерелеүе бар.\nТеги: тарифтар,торлаҡ-коммуналь хужалыҡ,проекттар


Яғыулыҡҡа хаҡ артыуы һәм яуым-төшөмгә ҡарамаҫтан ауыл эшсәндәре үҫтерелгән уңышты юғалтыуһыҙ йыйып алырға тейеш\nӘле республика баҫыуҙарында ужым культураларын урыу, ҡышҡылыҡҡа мал аҙығы әҙерләү эштәре дауам итә.\nСалауат Рәхимов яңы комбайнда эшләүе еңел дә, күңелле лә ти. Ул Әлшәй районының «Красный Клин» агрофирмаһында дүрт тиҫтә йылға яҡын эшләй, хужалыҡтағы бөтә техника менән дә оҫта эш итә. Әле механизаторҙар ужым культураларын йыя. Һауа шарттарының тотороҡһоҙ булыуына ҡарамаҫтан, ауыл эшсәндәре ун мең гектар майҙанды урып та өлгөргән. Гектарҙың уртаса ҡеүәте 20 центнер.\nХужалыҡта шулай уҡ сенаж әҙерләү, бесән сабыу, уны рулонға урау ҙа әүҙем бара. Ялан батырҙары һәр көндөң ҡәҙерен белә. Район татлы тамыр әҙерләү буйынса республикала алдынғыларҙан һанала. Әлшәйҙә ете мең гектар сөгөлдөр баҫыуы бар. Шәкәр заводы уңышты ҡабул итергә әҙер.\n«Красный клин» хужалығында 1200 баш мал иҫәпләнә. Бөгөн Ниғмәтулла ауылындағы 250 һауын малын арттырып һөт эшкәртеү фермаһы асырға иҫәп тота улар.\nИлнур Йосопов, «Красный клин» агрофирмаһы директоры: «Санкциялар индереү беҙгә яңы мөмкинлектәр асты. Беҙ быны бик хуплайбыҙ. Ауыл хужалығы тауарҙарыбыҙ үҙ баһаһын алыр тип уйлайбыҙ».\nБуласаҡ уңыштың яҙмышын «Красный Клин» хужалығы әле хәл итә. Уларҙың баҫыуҙарында эш туҡталмай. Бөгөн хужалыҡ эшсәндәре ужым культураларының 600 гектарын сәсеп тә өлгөргән.